Prava LGBTI osoba „na leru“ zbog Vučića - Društvo - Dnevni list Danas\nPočetna » Društvo » Prava LGBTI osoba „na leru“ zbog Vučića\nZakon o istopolnim zajednicama stopiran nakon izjave predsednika\nPrava LGBTI osoba „na leru“ zbog Vučića\nJelena Diković21.05.2021. 10:00\nFoto: EPA/ KOČA SULEJMANOVIĆ (Arhiva)\nIako je sve išlo u prilog tome da će se predlog zakona o istopolnim zajednicama naći pred Skupštinom Srbije zajedno sa predlozima zakonima o rodnoj ravnopravnosti i zabrani diskriminacije, to se nije desilo.\nNakon što je predsednik Srbije Aleksandar Vučić početkom maja izjavio da ne može da potpiše zakon o istopolnim zajednicama ukoliko ga parlament usvoji jer Ustav upućuje na Porodični zakon koji brak definiše kao zakonom uređenu zajednicu muškarca i žene, ovaj najznačajniji dokument za LGBTI zajednicu je naprosto nestao sa javnog radara.\nVučić je naveo da ne isključuje mogućnost da se u najavljenim izmenama Ustava, koje se trenutno tiču samo pravosuđa, uključe i odredbe koje bi omogućile LGBTI zajednici da ostvari svoja prava, ali da je najviši pravni dokument za sada jasan.\nGordana Čomić, ministarka za ljudska i manjinska prava i društveni dijalog predstavila je pre nekoliko dana zakone o rodnoj ravnopravnosti i o zabrani diskriminacije, ali ne i o istopolnim zajednicama.\nPrema tvrdnjama ministarke Čomić, nacrt zakona o istopolnim zajednicama još uvek se nalazi u Savetu Evrope.\n– Nacrt zakona očekuje mišljenje eksperata Saveta Evrope. Mi smo im se obratili sa zahtevom da odaberu eksperta koji će nam poslati svoju stručnu analizu, opaske, kritike, predloge, a kad njihovo mišljenje stigne, nacrt zakona ide u daljnju proceduru – ističe ministarka Čomić za Danas.\nMeđutim, u LGBTI zajednici vlada strepnja da li će zakon o istopolnim zajednicama nakon toliko najava uopšte biti usvojen. Sagovornici Danasa – Goran Miletić, član organizacionog odbora Beograd Prajda i Predrag Azdejković, glavni i odgovorni urednik gej magazina „Optimist“, ističu da je kašnjenje sa usvajanjem zakona o istopolnim zajednicama loša vest za građane Srbije, kao i da je veoma frustrirajuće što LGBTI zajednica ne zna na čemu je.\nMiletić ukazuje za naš list da se zakon o istopolnim zajednicama još nije ni našao pred Vladom Srbije i ističe da nije tačna informacija koja se pojavila u javnosti da ga je Vlada odbila.\n– Međutim, zabrinjava najava predsednika Srbije da zakon neće potpisati i njegovo tumačenje da je zakon protivustavan, što apsolutno nije tačno. Zakon se temelji na tumačenju koje je dao Evropski sud za ljudska prava, a njegove presude imaju primat u odnosu na domaći pravni poredak i predstavljaju izvor prava na osnovu Ustava. Nejasno je da li je najava predsednika uzrok kašnjenja sa usvajanjem zakona. Svakako je ovo veoma loša vest za građane Srbije – smatra Miletić.\nAzdejković ističe da je „izuzetno frustrirajuće što ne znamo na čemu smo“.\n– Iz raznih izvora dobijam različite informacije i uverenja da će zakona biti, ali kako vreme prolazi ja gubim taj optimizam. Biću izuzetno razočaran ako ne dobijemo zakon o istopolnim zajednicama. Kada je Vučić izjavio da neće potpisati zakon, jedina dilema koju sam imao bila je da li da pravimo protest ispred Vlade ili ispred Predsedništva. Činjenica da kao zajednica nismo spremni, niti imamo snage da napravimo taj protest je jedna od mojih najvećih frustracija – navodi Azdejković.\nKako dodaje, međunarodna zajednica koja „konstantno trubi“ da su joj LGBTI prava prioritetna „ćuti kao zalivena“ i time pokazuje kako je njeno zalaganje za bolji položaj LGBTI osoba „u stvari jedna velika šarena laža“.\n– Ja i dalje apelujem na LGBTI zajednicu u Srbiji da se probudi i aktivnije uključi u borbu za svoja prava, a ne da iz udobnosti svojih ormana zahteva da se neko drugi izbori za njih – naglašava Azdejković.\nIako je Vučić izjavio da je izborom Ane Brnabić za premijerku pokazao kakav je njegov lični odnos prema zakonu o istopolnim zajednicama, dodao je da istovremeno nije gorljivi zagovornik istopolnih zajednica. Kakav je zapravo odnos srpskih vlasti prema LGBTI zajednici pokazuje i najnoviji primer ministra spoljnih poslova Nikole Selakovića kome je šefica autovana lezbejka, Ana Brnabić, a on je i pored toga prekjuče opozvao ambasadora u Varšavi Nikolu Zurovca koji je bez konsultacija sa Beogradom potpisao pismo podrške poljskoj LGBT zajednici.\nRod je društvena kategorija\nMinistarka Gordana Čomić objasnila je juče u Skupštini Srbije da je rod društvena kategorija i da društvo definiše šta je poželjno za muški a šta za ženski rod i „ako je odlučim da se ponašam drugačije, niko nema pravo da me diskriminiše“. Ona je dodala, prenosi Beta, da su i zakoni o zabrani diskriminacije i rodnoj ravnopravnosti duboko ukorenjeni u Ustavu koji nalaže društvu da se bori protiv diskriminacije. Vlada i Odbor za ljudska i manjinska prava i ravnopravnost polova predložili su tri amandmana na izmene Zakona o zabrani diskriminacije, a na Predlog zakona o rodnoj ravnopravnosti Vlada i nadležni odbor prihvatili su 17 amandmana.\nAleksandar VučićGoran MiletićGordana Čomićistopolne zajedniceLGBTPredrag AzdejkovićBeograd\nJedno reagovanje na “Prava LGBTI osoba „na leru“ zbog Vučića”\nDragana N. kaže:\n21. maja 2021. u 18.05\nDakle, vreme je za drugi dolazak!


Piroćanke na konferenciji u Liverpulu - juGmedia\nKomentari su isključeni na Piroćanke na konferenciji u Liverpulu\nPIROT – Profesorka engleskog jezika u pirotskoj Gimnaziji Slavica Cvetković i učenica trećeg razreda Jovana Georgievski iz te škole biće deo srpskog tima na međunarodnoj konferenciji koja će biti održana od 9. do 12. novembra u u Liverpulu, u organizaciji Britanskog saveta, potvrđeno je danas agenciji “juGmedia”.\nReč je o projektu Britanskog saveta pod nazivom ’“Connecting clasroom” (Umrežavanje škola), a Cvetkovićeva i Georgievski če biti koordinatorke.\nGimnazija u Pirotu je među deset škola u Srbiji koja je uključena u ovaj novi projekat Britanskog saveta, a pored učenika iz Srbije u Liverpulu će se okupiti i njihovi vršnjaci iz zemlje domaćina, Nemačke i Slovačke.\nPirotska gimnazija ima, inače, razvijenu međunarodnu saradnju sa srednjim školama u Evropi.\nU okviru projekta ‘’Kreće se lađa fransucka’’ godinama uspešno sarađuje sa školom ‘’Mašion’’ u Klermon Feranu u Francuskoj, zatim, sa Ruskom diplomatskom skolom u Sofiji i sa školom u Sankt Peterburgu u Rusiji.\nNa Dan pobede nad fašizmom, 9. maja, četvrtu godinu zaredom niškim ulicama šetao je „Besmrtni puk“, a šetnja je počela i završila se, svečanim…\nNa području Policijske uprave u Vranju, 15 do 17. septembra ove godine registrovane su dve saobraćajne nezgode u kojoj poginuo muškarac star 39 godina…


RTCG - Radio Televizija Crne Gore - Nacionalni javni servis :: Društvo :: Proširena lista kandidata za Trinaestojulsku nagradu\nNOVI KRITERIJUMI 12. 12. 2018. 13:06 >> 12:40 1\nProširena lista kandidata za Trinaestojulsku nagradu\nTrinaestojulsku nagradu, pored kulturnih poslenika, moći će da dobiju privrednici, ljekari, inžinjeri, ekonomisti, arhitekte, pravnici, institucije kulture i privredni subjekti, predviđeno je novim zakonom o državnim nagradama, koji je danas podržao Zakonodavni odbor.\n"Novim zakonom broj članova žirija za ovu nagradu povećan je sa pet na sedam, zbog prepoznate potrebe da bude angažovan veći broj stručnih lica iz različitih oblasti za koje se nagrada dodjeljuje", kaže se u obrazloženju Zakonodavnog odbora.\n"Njegoševa nagrada" je definisana kao nagrada međunarodnog karaktera, odnosi se na južnoslovensko književno područje, koje obuhvata Bosnu i Hercegovinu, Bugarsku, Makedoniju, Sloveniju, Srbiju, Hrvatsku i Crnu Goru.\nDodjeljuje se svake druge godine, a odluku donosi međunarodni žiri, koji po Zakonu imenuje Vlada na predlog Ministarstva kulture. Kandidate za dobitnike ove nagrade predlaže izabrani selektori iz zemalja na koje se ova nagrada odnosi.\nNovim zakonskim rješenjima je redefinisan koncept ove nagrade, tako da se dodjeljuje za ukupan stvaralački opus, što je primjerenije njenom značaju i u većoj mjeri doprinosi valorizaciji crnogorskog kulturno-istorijskog konteksta.\nOdredbama koje se odnose na nagradu "Petar Lubarda", uspostavlja se novi koncept po kojem je ona namijenjena vrednovanju ukupnog stvaralačkog opusa umjetnika.\nOna može biti dodijeljena građaninu ili državljaninu Crne Gore, ali i umjetniku koji je porijeklom iz Crne Gore, čije djelo predstavlja izuzetan doprinos crnogorskoj likovnoj umjetnosti i prepoznato je kao trajna vrijednost Crne Gore.\n"Miroslavljevo jevanđelje" je državnu nagrada koja se odnosi na aktuelno crnogorsko književno stvaralaštvo i izdavačku produkciju.\nNagrada "Oktoih" se dodjeljuje za rezultate u oblasti vaspitanja i obrazovanja, kao i učeničkog i studentskog standarda.\nUstanovljena je kao godišnja nagrada, a predviđeno je da se bliži način, postupak i vrednovanje kriterijuma za dodjelu propisuju podzakonskim aktom Ministarstva prosvjete.


EU info kutak u Novom Sadu otvoren je za sve koji imaju pitanja o Evropskoj uniji, njenim institucijama i vrednostima.\nOvo je prostor koji, kroz svoje programe, promoviše evropske vrednosti – ljudska prava i dostojanstvo, slobodu, demokratiju, jednakost i vladavinu prava.\nNa temeljima ovih vrednosti ogranizujemo različite kulturne, sportske i informativne događaje, obeležavamo značajne evropske datume, organizujemo debate, tribine i konferencije o temama koje nas se tiču.\nMi smo tu da vas informišemo o procesu pristupanja Srbije u EU, kao i o uticaju ovog procesa na vaš život. EUIP je mesto u kojem se građani i građanke Vojvodine susreću sa EU, u kojem će dobiti relevantne i tačne informacije o EU, mogućnostima za školovanje, usavršavanje, posao, kao i svim mogućnostima koje Srbiji donosi pristupanje Evropskoj uniji.\nVažna nam je i saradnja sa organizacijama, pokrajinskim i institucijama lokalne samouprave, zato taj odnos negujemo i unapređujemo.\nVrata EU info kutka otvorena su svaki radni dan od 10 do 19 i subotom do 15 sati.\nNalazimo se u strogom centru grada, na Bulevaru Mihajla Pupina 17.\nPovodom obeležavanja Nedelje Evrope 2020., u saradnji sa knjižarom Bulevar books, emitovan je snimak koncerta novosadskog benda Deep Steady.\nU sklopu obeležavanja Nedelje Evrope 2020, u saradnji sa Šok zadrugom iz Novog Sada, organizovana je izložba pod nazivom “Solidarnost”. Izložba je obuhvatila radove vizuelnih umetnika i umetnica koji su predstavili svoje radove u različitim formatima, crtež, slika, GIF, vajber aplikacija, dizajnerska rešenja, na temu solidarnosti.


Grad se zadužuje 180 miliona dinara, kupuje objekte HK “Raška” - Sandžak Haber - Sandžačke Internet Novine\nNaslovna Featured Istaknuto Grad se zadužuje 180 miliona dinara, kupuje objekte HK “Raška”\nGrad se zadužuje 180 miliona dinara, kupuje objekte HK “Raška”\nOdbornici Skupštine Novog Pazara usvojili su na današnjoj sednici odluku o kreditnom zaduženju Grada, kao i o učešću lokalne samouprave na javnom nadmetanju za kupovinu objekata Holding kompanije “Raška” u stečaju.\nOdbornici opozicione Stranke pravde i pomirenja (SPP) kritikovali su odluku o uzimanju kredita, tvrdeći da će novac biti utrošen u predizbornoj kampanji.\nGradonačelnik Novog Pazara Nihat Biševac istakao je da će sredstva iz kredita biti iskorišćena za infrastrukturne radove, da nije predizborni i da je zaduženost lokalne samouprave, računajući i novi zajam, niska i iznosi oko 15 odsto.\nOdbornici su dali odobrenje lokalnoj samoupravi i ovlastili gradonačelnika da učestvuje i kupi objekte Holding kompanije “Raška” u stečaju, koji su nedavno oglašeni na prodaju po početnoj ceni od oko 90 miliona dinara.\nNa predlog Stranke demokratske akcije (SDA) Sandžaka na dnevni red je uvršten i zahtev ministru prosvete Mladenu Šarčeviću da imenuje direktora OŠ “Avdo Međedović” u skladu sa zakonom i na osnovu rezultata konkursa sprovedenog tokom januara.\nRaspravu po ovoj tački obležila je oštra polemika između odbornika SDA Sandžaka i SPP, a zahtev je na kraju usvojen, uz komentar šefa odborničke grupe Sandžačke demokratske partije Muamera Bačevca da su bili “ucenjeni i da potez SDA Sandžaka nije bio korektan”.\nPrethodni tekstForum mladih SDP-a deljenjem ruža obeležio Dan žena\nSledeći tekstNovi Pazar gradi industrijsku zonu – Blizu Đurđevih Stupova i Petrove crkve\nEdukacija simulatorima o značaju vezivanja pojasa pri prevrtanju i čeonom sudaru


Novi Sad, 30. April 2010. PR Objave: Saopštenje -\nCentar za odnose s javnošću Novog Sada i Društvo Srbije za odnose s javnošću organizuju prvo PR takmičenje studenata Vojvodine "PRimer 2010". Cilj je da se svim zainteresovanim studentima osnovnih akademskih, strukovnih i master studija na državnim i privatnim fakultetima u pokrajini, omogući da steknu dodatnu edukaciju i praksu iz oblasti odnosa s javnošću. Pravo učešća imaju redovni i vanredni studenti ispod 27 godina starosti, kotizacija se ne naplaćuje, a važno je napomenuti da timovi mogu biti sastavljeni i od članova sa različitih fakulteta.\n- "PRimer 2010" je prava prilika da studenti prošire znanja koje stiču na fakultetima i da se oprobaju u rešavanju stvarnih studija slučaja i u razradi PR strategija za buduće klijente. Pokretanjem takmičenja namera nam je da omogućimo budućim PR profesionalcima, ali i svim onima koje zanima ta oblast, da teorijska znanja upotpune praktičnim iskustvom i da na taj način dodatno promovišemo menadžment odnosa s javnošću, kaže predsednik Centra za odnose s javnošću Novog Sada Marijeta Lazor.\nSvi zainteresovani studenti svoje timove, sastavljene od najviše pet članova, mogu prijaviti na web stranici Društva Srbije za odnose s javnošću www.pr.org.rs na kojoj mogu pronaći dodatne informacije o takmičenju, kao i prijavni formular. Nakon prijavljivanja koje je već u toku, timovi će dobiti studije slučaja (case study) na kojima će raditi do 15. maja, kada je i rok za predaju radova.\nFinale takmičenja će se održati 22. maja na Fakultetu tehničkih nauka u Novom Sadu. Za sve učesnike finala obezbeđeni su prigodni pokloni, a najuspešniji su u prilici da osvoje komplet ulaznica za EXIT festival, kao i učešće na međunarodnoj PR konferenciji na Kozari, koja se održava krajem maja 2010. godine.\nodnosi s javnošću, vojvodina, studenti, takmicenje, pr\nq: 19 - t: 0.04670 sec


Trampov bivši savetnik: Rusija je prirodni saveznik Zapadu - 11.03.2018, Sputnik Srbija\nRusija je prirodni saveznik SAD i zapadnog sveta koji je primoran da se štiti od pravih i realnih protivnika, a to su Kina, Iran i Turska, izjavio je bivši... 11.03.2018, Sputnik Srbija\nvesti, svet, stiv benon\n„Borio sam se sa Rusima za vreme Hladnog rata kada sam bio oficir u podmornici, a zatim sam u Pentagonu radio na razoružavanju. Poznajem ih i znam da Rusija ima niži BDP nego što je to slučaj sa, recimo, Italijom ili državom Njujork. Rusija nije u stanju da nam preti sve dok je naš prirodni saveznik“, rekao je on.\n18 Avgust 2017, 19:37\nIstovremeno, naglasio je Benon, nema smisla brinuti za Krim koji je pao u ruke Rusije, jer se pravi neprijatelji nalaze u Pekingu, Teheranu i Ankari, a kao primer naveo je projekat „Put svile“, koji će objediniti sve te tri zemlje koje su ujedno i ratne civilizacije i u suprotnosti sa jevrejsko-hrišćanskom kulturom.\n„Rusija je bela i antiislamska zemlja koja pripada našem evroameričkom svetu, koji mora da se čuva realnih protivnika“, istakao je Benon.\nBenon je bio ključni igrač u timu Donalda Trampa za vreme njegove predizborne kampanje i smatra se da je upravo on pomogao Trampu da postane predsednik.


Alibunar: održana konferencija za zdravstvene radnike -\n9. maja 2019.0728\nU velikoj sali Skupštine opštine Alibunar održana je 8. maja mini konferencija na temu projekta „Unapređenje zdravstvene nege u neurologiji i psihijatriji – duži život“.\nRadi se o IPA projektu prekogranične saradnje Rumunija – Srbija.\nPartneri u ovom projektu su Specijalna bolnica za psihijatrijske bolesti „dr Slavoljub Bakalović“ Vršac, Specijalna bolnica „Sveti Luka“ iz Smedereva i Univerzitet za medicinu i farmaciju „Viktor Babeš“ iz Temišvara.\nDr Tatjana Voskresenski koja je ujedno i rukovodilac projekta značajnog za naš region predstavila je rezultate u dosadašnjoj realizaciji ovog projekta poput: nabavke novog 64-slajsnog Siemens skenera za potrebe bolnice u Vršcu, edukacije zdravstvenih radnika, renoviranje Neuropsihijatrijske bolnice „Sveti Luka“ u Smederevu kao i edukacija građana.\nNabavka novog skenera omogućuje formiranje Centra za dijagnostiku za lečenje u Vršcu čime se i osiguranicima sa teritorije opštine Alibunar omogućava pristup lečenju uz pomoć ove napredne tehnologije.\nOdržana je i kratka edukacija na temu „Prevencije kardiovaskularnih bolesti“. Konferenciji su prisustvovali predstavnici specijalne bolnice iz Vršca, lokalne samouprave, Doma zdravlja kao i veliki broj zainteresovanih građana.\nRelated tags : dr tatjana voskresenskiIPA projekatopština alibunarunapređenje zdravstvene nege\n16. juna 2020.04222\n16. decembra 2019.0587\n7. jula 2022., 12:33


Glavni odbor SDS će 21. aprila u Istočnom Sarajevu razmatrati pitanje unutarstranačkih izbora, izjavio je danas predsednik ove stranke Vukota Govedarica.\nGovedarica je, nakon sednice Predsedništva SDS, rekao da još nema zvaničnih kandidatura, kao i da će videti da li će se kandidovati, prenosi N1.\nOn je novinarima u Banjaluci rekao da je na sednici Predsedništva SDS razgovarano o aktivnostima koje se odnose na obeležavanje 9. januara – Dana Republike Srpske, nakon odluke Ustavnog suda BiH.\nGovedarica je dodao da su članovi Predsedništva SDS danas informisani o aferi u kojoj je hrvatska obaveštajna služba prisutna u BiH.\n– Nismo govorili o detaljima, jer ministar bezbednosti Dragan Mektić ne može o tome govoriti javno, ali jesmo o posledicama koje su prouzrokovale jedan momenat u kojem je isključivo Mektić odgovoran za tako nešto. Predsedništvo SDS je dalo podršku Mektiću – naglasio je Govedarica, prenosi Srpskainfo.\nKomentarišući sastanak predsedavajućeg Predsedništva BiH Milorada Dodika sa predsjednikom Srbije Aleksandrom Vučićem, lider SDS je rekao da zvanični Beograd i Banjaluka moraju imati kvalitetnu saradnju, kao i da ga raduje što su razgovarali o izgradnji Memorijalnog kompleksa u okviru Spomen-područja Donja Gradina.\nGovedarica: Nadležni da uhapse osobu koja je PRETILA SMRĆU BABALJU


Besplatne prostorije i kompletna podrška za 15 mladih preduzetnika | Super Radio\nMarija Stojanović jun 19, 2014 15:10 h Info, Vesti 0\nZamišljeno je da prostor izgleda ovako\nFoto: OCD „Proaktiv“\nInkubator centar kreativnih industrija je prostor u Balkanskoj ulici koji će 15 mladih preduzetnika od 1. septembra 2014. moći da koriste besplatno.\n„Sa renoviranjem ovog prostora od 120 kvadrata počećemo 1. jula, a za stanare će biti otvoren 1. semtembra. Ciljna grupa su nam ljudi koji deluju u IT sektoru, dizajneri, programeri, arhitekte, ljudi iz oblasti filma, dakle svi oni koji se bave kreativnom industrijom“, objasnio je Nenad Stojanović, direktor Organizacije civilnog društva „Proaktiv“ koja je pokrenula ovaj projekat.\nSve firme koje nisu starija od 6 meseci, ili one koje se u tom trenutku osnuju, moći će 1. jula da konkurišu, a ko će postati stanar odlučivaće 5 nezavisnih članova iz gore pomenutih oblasti.\nNenad Stojanvić rekao je da istraživanja pokazuju da 70-80% mladih firmi bude zatvoreno u toku prve godine poslovanja jer im je teško da se izbore sa administracijom pa će zato stanari, osim besplatnog prostora i troškova u prvoj godini poslovanja, dobijaju besplatno i kompletnu podršku u vidu profesionalnog praćenja, usluga, pravnih i administrativnih saveta.\n„Ovakva vrsta Inkubatora dobro je poznata kao mehanizam podrške mladim nezaposlenim kreativcima u svetu, a verujem da će i kod nas zaživeti. Mi smo tu da im pomognemo da izađu iz sive ekonomije i svojih sivih soba u jednu kreativnu saradnju i u masu novih ideja“, rekla je Natalija Simović iz Trag Fondacije.\nZa konferencije ili obuke\n„Kompanijama će, takođe, na raspolaganju biti i oprema kao i u veoma brz internet, ali ukoliko računari ne budu dovoljno ‘jaki’ za njihove potrebe, nažalost, moraće da donesu svoju opremu“, precizirao je Nenad.\nNakon godinu dana korišćenja prostora 5 najboljih kompanija biće nagrađeno sa još godinu dana besplatnog korišćenja, ostalih 10 plaćaće simboličnu cenu, a ukoliko neko od njih želi da izađe iz Inkubator centra kreativnih industrija, biće otvoren konkurs za nove stanare.\nSajt putem kojeg će se zainteresovani prijavljivati uskoro će biti poznat.\nOrganizaciji „Proaktiv“ u ovom projektu pomažu Kupina bioskop, Trag Fondacija i Kompanija Filip Moris.


Obnovljeno: juni 05, 2021\nRušenje crkve u dvorištu Fate Orlović\nFata Orlović kaže da je konačno, nakon 25 godina, došao dan pravde: "Nisam vjerovala da će doći današnji dan. Nisam plakala, ali mi je srce lupalo i strepila sam".\nUklanjanje pravoslavne crkve iz dvorišta Fate Orlović je, kako je za Radio Slobodna Evropa (RSE) rekla njena kćerka Hurija Karić, "pobjeda njene majke i cijele porodice i cijele Bosne i Hercegovine".\n"Danas konačno možemo živjeti na svome. Mama je samo tražila svoje i konačno je ispoštovana presuda. Hvala pravosuđu i advokatima koji su bili uz nas i našu porodicu", kaže Karić.\nIz dvorišta Fate Orlović nakon 25 godina spora uklonjena crkva\nAdvokat Fate Orlović Rusmir Karkin kazao je da je pravda, na prvom mjestu, dostižna, a današnjim danom i zadovoljena. “Ja sam oduvijek vjerovao i znao sam da će konačno doći do izvršenja presude, ali nismo znali da će ovo ovako dugo trajati”, rekao je Karkin. Dodao je kako je Fata lošeg zdravstvenog stanja te da je današnji čin pozitivan šok koji nije dobro utjecao na njeno zdravlje te nije bila u stanju pratiti rušenje crkve. “Vjerovatno, pritisnuti činjenicom da je Tužilaštvo BiH prije više od mjesec dana otvorilo istragu koja ima za cilj utvrđivanje odgovornosti svih ljudi koji su trebali da budu uključeni u ovaj proces, danas se počelo rušenje. Neosporno je da je objekat izgrađen na nezakonit i nelegalan način te da nema odobrenje vlasti da se nalazi u njenom dvorištu”, rekao je Karkin.\nAmbasada Sjedinjenih Američkih Država u Bosni i Hercegovini (BiH), u okviru obilježavanja Mjeseca ženske povijesti, odala je, 3. marta, priznanje Fati Orlović za upornu borbu za pravdu u ostvarivanju svojih imovinskih prava.


Haradinajev advokat očekuje da Francuska odbije izručenje Srbiji\nHardinajevi advokati Rejčel Lindon i Arianit Koci u sudu u Kolmaru u Francuskoj, januar 2017\nArianit Koci, advokat lidera Alijanse za budućnost Kosova Ramuša Haradinaja izjavio je za RSE da je zahtev Srbije o njegovom izručenju neosnovan i da smatra da će kao takav biti odbijen.\n"Nije da se Srbija inati sa g. Haradinajem, već Srbija nikada neće oprostiti angažovanje Haradinaja za nezavisnost Kosova i njegovu borbu protiv Miloševićeve genocidne politike", kazao je on.\nHaradinaj je uhapšen 4. januara na aerodrom u Bazelu po Interpolovoj poternici Srbije zbog radnih zločina.\nHaradinaj će se pojaviti pred Apelacionim sudom danas, dok je njegov advokat dodao da će se ceo proces Haradinaju okončati pre 14. februara.\n"Ne verujem da će sud odlučiti u toku dana, već odluku očekujemo u petak ili sledeće nedelje", dodao je.


Akcijom gradskih službi na početku ulice Braće Jugovića, ovog vikenda pomereni su pešački prelazi i podignute su ograde koje onemogućavaju prirodne pravce kretanja pešaka.\nNaime, ako ste se uputili ulicom Braće Jugovića iz pravca “Doma omladine” do “Doma vojske” morate preći četiri umesto dva pešačka prelaza. Dodatno ova promena nigde nije oglašena ili objašnjena tako da su građani masovno bili zatečeni.\nPogledajte VIDEO sa lica mesta.\nOvaj potez je samo nastavak otežavanja kretanja pešaka u Beogradu radi pogodovanja automobilskom saobraćaju, a jedan od sličnih primera smo videli tokom rekonstrukcije Trga Slavija, gde su pešački prelazi pomerani desetinama metara od tokova kretanja.\nNe davimo Beograd, umesto pogodovanja automobilskom saobraćaju, predlaže promenu saobraćajne paradigme i radikalnu reformu javnog prevoza, te velika ulaganja u održive modele urbanog kretanja, kao što su biciklizam i pešačenje. Saobraćajne gužve u našem gradu mogu se rešiti jedino ako ljudima ponudimo kvalitetan javni prevoz, biciklističku infrastrukturu i neometano kretanje pešaka, tako da smanjimo broj automobila na ulicama.


Tači uoči Brisela očekuje smanjenje tenzija - 01.02.2017, Sputnik Srbija\nKosovski predsednik Hašim Tači izjavio je danas, uoči nove runde dijaloga u Briselu, da očekuje dalje smanjenje tenzija između Beograda i Prištine, kao i da će... 01.02.2017, Sputnik Srbija\n09:32 01.02.2017 (Osveženo: 09:42 01.02.2017)\nKosovski predsednik Hašim Tači izjavio je danas, uoči nove runde dijaloga u Briselu, da očekuje dalje smanjenje tenzija između Beograda i Prištine, kao i da će nastavak dijaloga rezultirati pomirenjem i saradnjom.\n„Očekujem smanjenje tenzija. Očekujem nastavak dijaloga i nastavak posvećenosti normalizaciji odnosa, pomirenju i saradnji, kao i dobre susedske odnose“, naveo je Tači za za servis radija Slobodna Evropa na albanskom jeziku.\nPremijeri i predsednici Srbije i Kosova sastaće se danas na novoj rundi dijaloga u Briselu.\nEU kao posrednik u dijalogu očekuje razgovor o otvorenim pitanjima, primeni dogovorenog, ali i o tome kako dalje sa dijalogom o normalizaciji odnosa.\nPremijer i predsednik Srbije Aleksandar Vučić i Tomislav Nikolić, kao i kosovski predsednik i premijer Isa Mustafa i Hašim Tači, ponovo će, posle nedelju dana, sedeti za istim stolom u Briselu.\n„Mogu da potvrdim da će premijer Mustafa i predsednik Tači, kao i premijer Vučić i predsednik Nikolić doći u Brisel u sredu na poziv visoke predstavnice Federike Mogerini kako bi učestvovali na sledećem sastanku na visokom nivou u okviru dijaloga u kome posreduje EU“, najavila je portparolka Evropske komisije Maja Kocijančič.\nPremijer Srbije Aleksandar Vučić izrazio je očekivanje da će nastavak dijaloga proteći u „trezvenim razgovorima“ i da će svi razumeti da je stabilizacija Zapadnog Balkana ključni preduslov za napredak.\nVučić je u utorak rekao da se nada da će sa drugom stranom biti moguće razgovarati na način koji će sačuvati mir.\nU Briselu se nezvanično moglo čuti da će pored formata i protokol ovog sastanka biti sličan prethodnom, održanom 24. januara.\nRazgovori će se održati u sedištu Evropske službe za spoljne poslove, očekuje se da počnu u kasnim popodnevnim časovima odvojenim bilateralnim sastancima delegacija sa Federikom Mogerini i nastave se kao trilateralni sastanak tokom večeri.


SO LAJКOVAC USVOJILA TREĆI REBALANS BUDŽETA\npetak, 29 novembar 2019 19:50\nSkupština opštine Lajkovac je na 32. sednici usvojila Odluku o trećem rebalansu budžeta za 2019. godinu, po kojem je opštinski budžet manji za 40 miliona i iznosi oko milijardu i 280 miliona. Na osnovu ostvarenja prihoda i primanja za prvih devet meseci i procene njihovog ostvarenja do kraja godine umanjeni su planirani prihodi od naknade za korišćenje mineralnih sirovina za 15 miliona, kao i opšti prihodi budžeta za oko 11,5 miliona dinara, od čega se 10 miliona odnosi na prihode od poreza na zarade. Trećim rebalansom budžet je umanjen i za završne radove na Radića konaku i konaku Brene Mihailović, koji se odlažu za narednu godinu, u pitanju je 13,8 miliona. Jedino povećanje prihoda planirano je od naplate kazni za saobraćajne prekršaje na teritoriji Lajkovca i to milion dinara. Prethodno su odbornici usvojili i Izveštaj o izvršenju Odluke o budžetu za period januar-septembar. Od ukupno planiranih tekućih prihoda i primanja ostvareno je 62,18 odsto, dok devetomesečna realizacija rashoda iznosi 45,71 odsto, što će biti znatno uvećano u poslednjem kvartalu godine zbog završetka brojnih radova.\nКao i uvek uz rebalans, usvojene su izmene i dopune budžetskih programa za unapređenje uslova života lokalne zajednice, podrške za sprovođenje poljoprivredne politike, uređenja građevinskog zemljišta itd. Sredstva za podršku poljoprivredi sada iznose 13,5 miliona i smanjena su zbog manjeg interesovanja za pojedine stavke programa kao što je nabavka ženskih teladi, dok su povećana za plastenike. Paket odluka vezanih za lokalne poreze pokazao je da ostaju na prošlogodišnjem nivou, jedino je napravljena olakšica za objekte na seoskom području, kako bi lakše okončali proces ozakonjenja objekata.\nDirektor JP „Gradska čistoća“ Bojan Bogdanović predočio je odbornicima Informaciju o finansijskom izveštaju preduzeća, kao i Druge izmene Programa poslovanja za 2019. godinu, koje su usvojene. Bogdanović je istakao da komunalno preduzeće značajno opterećuje dug za vodu od 63 miliona dinara i sudski spor sa JPКP „Lazarevac“, ali da je u prethodnih 10 meseci uspostavljen pozitivan odnos sa lazarevačkim komunalnim preduzećem, koje gazduje pogonom u Nepričavi. Naglasio je da „Gradska čistoća“ ovogodišnje račune za vodu redovno izmiruje, a da će, zahvaljujući savremenoj detekciji kvarova, računi biti manji nego u 2018. za skoro 30 miliona, što je velika ušteda. Istovremeno je obezbeđena bolja isporuka vode jer su smanjeni gubici.\nOdbornici su usvojili set odluka o radu Predškolske ustanove „Leptirić“, među kojima se izdvajaju Izveštaj o radu za 2018/19. i Plan rada za 2019/20. Direktor Mila Mitrović Lončar kao najznačajnije u prethodnoj vaspitnoj godini istakla je otvaranje novog objekta, ukidanje prekobrojnih grupa i liste čekanja, dok je za narednu godinu izdvojila da će imati najveći broj dece do sada, 528 u svim grupama. I deca zaposlenih i nezaposlenih roditelja sada imaju mesto u obdaništu.\nUsvojene su i Prve izmene i dopune Odluke o pravima i uslugama socijalne zaštite, kojima se uvodi jednokratna pomoć ratnim vojnim invalidima ili njihovim porodicama, kvartalno po 4.000 dinara. Skupština je donela odluku o izdavanju jedinog preostalog slobodnog lokala u svojini opštine Lajkovac za potrebe Udruženja “BaziMili” Lajkovac, koje su osnovali roditelji dece sa autizmom, ali koje će pomagati svim osobama sa posebnim potrebama.\nSkupština je usvojila Program rada Turističke organizacije za narednu godinu, kao i sastav upravnog i nadzornog odbora zbog isteka mandata. Usvojena je Odluka o organizaciji i funkcionisanju civilne zaštite na teritoriji Lajkovca i data saglasnost na Operativni plan odbrane od poplava za vode drugog reda u opštini. Doneta je i odluka o sprovođenju javnog konkursa za izbor direktora JP „Gradska čistoća“. Na kraju beležimo lep gest mladog odbornika Nemanje Milinovića (SPS), koji se odrekao se dnevnice u korist udruženja „BaziMili“.


RTCG - Radio Televizija Crne Gore - Nacionalni javni servis :: Društvo :: Masovnost rješava problem davalaštva krvi\nHRAPOVIĆ NAGLASIO 13. 12. 2017. 15:37 >> 15:12 0\nZaposleni u Ministarstvu zdravlja i Kliničkom centru Crne Gore, predvođeni ministrom Kenanom Hrapovićem i direktoricom Zoricom Kovačević, danas su dobrovoljno dali krv i na taj način podržali akciju dobrovoljnog davalaštva te dragocjene tečnosti, koju u kontinuitetu sprovodi Zavod za transfuziju krvi.\nKako je saopšteno iz Ministarstva zdravlja, Hrapović je kazao kako i današnji čin za cilj ima podizanje nivoa dobrovoljnog davalaštva krvi, što je važna pretpostavka za obezbjeđivanje dovoljnih količina bezbjedne krvi.\n"Krv je lijek koji se ne može proizvesti. Jedini izvor tog lijeka jeste čovjek. Kada nam zatreba krv kao lijek, svi mi zavisimo od dobrovoljnih davalaca krvi. Da li će u našim bolnicama biti dovoljno rezervi krvi za liječenje bolesnika, zavisi samo i isključivo od nas samih i naše spremnosti da pomognemo jedni drugima. Samo masovnost može riješiti problem davalaštva krvi. Zato dajmo krv i budimo sigurni da je u našim bolnicama ima u dovoljnim količinama za sve one kojima je potrebna, jer možda će ona sjutra trebati nama ili nekom od naših najmilijih", istakao je Hrapović.\nOn je naglasio da je zadatak Ministarstva zdravlja obezbjeđivanje kvalitetne i bezbjedne zdravstvene zaštite i između ostalog kontinuiranog procesa rada transfuziološke službe u Crnoj Gori. Ovaj resor, kako je rekao je ministar, već tradicionalno poziva svoje zaposlene i direktore zdravstvenih ustanova da doniranjem krvi učine još jedno humano djelo.\n"Zavod za transfuziju krvi i organizacija Crvenog krsta Crne Gore svojim aktivnostima doprinose razvoju dobrovoljnog, neplaćenog davalaštva krvi u Crnoj Gori, slijedeći preporuke Svjetske zdravstvene organizacije i EU i Međunarodnog pokreta Crvenog krsta", rekao je ministar zdravlja.\nDirektorica KCCG Zorica Kovačević kazala je da je ponosna zbog današnjeg čina, naglašavajući da je nedavno, Klub dobrovoljnih davalaca krvi u Danilovgradu, čiji je ona predsjednik, imao akciju, u kojoj je sakupljeno preko 130 jedinica.\n"Ovo je jedna sjajna akcija i moj poziv je da se građani odazivaju, ne samo kada je krv potrebna, nego da to radimo tokom čitave godine, kako bismo dostigli evropski procenat dobrovoljnog davalaštva, koji je oko četiri odsto", poručila je Kovačević.\nNačelnica Odjeljenja za kolekciju krvi u Zavodu za transfuzijuM, Nela Eraković, navela je da je danas preko 20 zaposlenih iz Ministartsva zdravlja doniralo krv što će pomoći da se zalihe održe na zadovoljavajućem nivou, ali i da se pripreme za predstojeće zimske ferije i praznike, kada je i poznato da je povećana potrošnja krvi.\n"Jako mi je drago što su kolege došle u ovako velikom broju da podrže akciju. Neophodno je da imamo ovakve akcije i planirali smo tokom decembra nešto više akcija. Prošle godine smo uzeli 17344 donacije krvi na nivou Crne Gore, a ove ćemo premašiti tu cifru. Ono što je jako bitno, udio u dobrovoljnom davalaštvu prošle godine bio je 42%, a za ovu godinu je već 48%, što nas u Zavodu jako raduje" ,kazala je Eraković\nEraković je, kako se dodaje u saopštenju, pozvala građane da se pridruže akciji „Pruži ruku za život“, i da doniraju krv onda kada smo zdravi, a ne kada se nešto desi, jer samo tako osiguravamo sigurnu budućnost za sve nas.\nKenan Hrapović Dobrovoljni davaoci krvi\nUspješna realizacija nabavke opreme od pet miliona eura


31 Maj 2017.\nNajaktivnija emisiona banka u Srbiji treću godinu zaredom\nProgram za podsticanje trgovine (TFP) Evropske banke za obnovu i razvoj (EBRD) nagradio je Eurobank kao najaktivniju emisionu banku u Srbiji treću godinu zaredom. Kao jedan od vodećih stranih investitora u Srbiji, Eurobank se u TFP program EBRD-a uključila 2011. godine i od tada podržava izvozno – uvozno poslovanje svojih klijenata.\n„Drago nam je da Eurobank sa uspehom koristi EBRD liniju za promovisanje međunarodne i regionalne trgovine. Uloženi napori u podršci uvoznih i izvoznih aktivnosti doprinose međunarodnoj ekonomskoj integraciji, koja je jedna od strateških prioriteta EBRD-a na Zapadnom Balkanu“, izjavio je Danijel Berg (Daniel Berg), direktor EBRD-a za Srbiju.\n„Nagrada koju smo dobili od EBRD potvrda je naše posvećenosti klijentima kojima pružamo podršku u svim segmentima poslovanja. Za naše klijente, ali i za srpsku privredu od posebnog su značaja međunarodna razmena i trgovina i to je bio jedan od razloga zbog kojih smo se uključili u TFP program EBRD-a. Čast nam je što smo ponovo osvojili ovu prestižnu nagradu i što smo treću godinu zaredom prepoznati kao banka koja promoviše i pomaže međudržavnu trgovinu“, kaže Predrag Janković, član Izvršnog odbora Eurobank.\nPokrenut 1999. godine, Program za podsticanje trgovine ima za cilj promociju međunarodne trgovine i trenutno okuplja više od 96 partnerskih banaka u 26 zemalja u kojima EBRD investira, uz maksimalne investicije od preko 1,5 milijardi evra po projektu i više od 800 banaka sa kojima sarađuje širom sveta.


Pre više od 15 godina trkači sa nadpronacijom tragali su za idealnom patikom. Odgovor iz Mizuna bila je Wave Inspire 15. Sa potpuno novim gornjištem, ovaj ženski model patika za trčanje omogućava još mekaniji osećaj, dok Wave tehnologija doprinosi udobnosti, ali i stabilnosti prilikom trčanja. Specifikacija: Posebno konstruisano mrežasto gornjište je prozračno i dugotrajno, U4ic međuđon garantuje maksimalnu udobnost, ali i maksimalni povrat energije sa svakim korakom, U4icX tehnologija pruža još mekši osećaj stopalu i omogućava lagani prelaz stopala od pete ka prstima, U4icX Strobel Lasting ploča na đonu patike, za još prijatniji osećaj tokom trčanja. .\nPre više od 15 godina trkači sa nadpronacijom tragali su za idealnom patikom. Odgovor iz Mizuna bila je Wave Inspire 15. Sa potpuno novim gornjištem, ovaj ženski model patika za trčanje omogućava još mekaniji osećaj, dok Wave tehnologija doprinosi udobnosti, ali i stabilnosti prilikom trčanja.\nPosebno konstruisano mrežasto gornjište je prozračno i dugotrajno,\nU4ic međuđon garantuje maksimalnu udobnost, ali i maksimalni povrat energije sa svakim korakom,\nU4icX tehnologija pruža još mekši osećaj stopalu i omogućava lagani prelaz stopala od pete ka prstima,\nU4icX Strobel Lasting ploča na đonu patike, za još prijatniji osećaj tokom trčanja.


Trampova savetnica potvrdila da se razmatra ukidanje sankcija Rusiji - 27.01.2017, Sputnik Srbija\nTrampova savetnica potvrdila da se razmatra ukidanje sankcija Rusiji\nPitanje ukidanja sankcija Rusiji se razmatra, saopštila je viša savetnica predsednika SAD Kelijen Konvej u intervjuu televizijskom kanalu „Foks njuz“. 27.01.2017, Sputnik Srbija\nvesti, svet, francuska, nemačka, vladimir putin, fransoa oland, angela merkel, donald tramp, šon spajser, bela kuća, daeš\n15:30 27.01.2017 (Osveženo: 16:17 27.01.2017)\n© AP Photo / Evan VucciPredsednik SAD Donald Tramp potpisuje ukaze u Ovalnoj sobi Bele kuće u Vašingtonu\nPitanje ukidanja sankcija Rusiji se razmatra, saopštila je viša savetnica predsednika SAD Kelijen Konvej u intervjuu televizijskom kanalu „Foks njuz“.\n27 Januar 2017, 10:38\n„Sve se to razmatra“, odgovorila je ona na pitanje novinara da li će ta tema biti predmet telefonskog razgovora Donalda Trampa i ruskog lidera Vladimira Putina u subotu.\nPredsednik SAD Donald Tramp u subotu će razgovarati telefonom sa predsednikom Rusije Vladimirom Putinom, predsednikom Francuske Fransoa Olandom i nemačkom kancelarkom Angelom Merkel, saopštio je portparol Bele kuće Šon Spajser.\n„Izvlačeći maksimalnu korist iz prve sedmice (svog predsedničkog mandata), predsednik će sutra razgovarati telefonom sa liderima Francuske, Nemačke i Rusije“, navedeno je u Spajserovom saopštenju na Tviteru.\nTrampova savetnica Kelijen Konvej ranije je saopštila u intervjuu televizijskom kanalu Si-Bi-Esu da će Tramp i ruski lider Vladimir Putin razgovarati o borbi protiv radikalnog terorizma i o nizu drugih pitanja.\nPortparol ruskog predsednika Dmitrij Peskov potvrdio je da će Putin u subotu uveče razgovarati telefonom sa Trampom.\nPlanirano je da ruski predsednik Trampu čestita stupanje na dužnost, kao i da je moguće da će lideri razmeniti mišljenja o osnovnim parametrima aktuelnih bilateralnih odnosa.


Kako su utihnuli beogradski protesti\n'Protest protiv diktature' 26. april 2017.\nPetar Milićević, aktivista iz nevladine organizacije ‘Evropa nema alternativu’, za ‘Zašto?’ analizira zbog čega su nakon mjesec dana utihnuli beogradski protesti protiv vlasti i opšteg stanja u društvu, šta su postigli i da li će se nastaviti.\nProtesti su, možda i utihnuli, i možemo sada analizirati da su to bila neozbiljna deca i da su to bili protesti bez neke strukturalne ideje šta sa njima i kako sa njima.\nBilo je vrlo jasno -- protesti su bili nazvani protiv diktature, znači da određena količina ljudi koja nije bila mala, misli da je u zemlji diktatura, i da treba protestovati.\nDa li su imali efekta?\nSvaki protest uvek ima efekta. Nema protesta koji nije ostavio trag, pogotovo ako su u slučaju studenti ili bilo koja grupacija koja treba da bude okidač promena u društvu.\nOvi protesti su se vrlo lako organizovali i vrlo lako će biti organizovani ponovo, zato što nisu ni prvi koji su organizovani u zadnjih nekoliko godina, kao na primer protesti u Savamali zbog rušenja, u slučaju ukidanja medija ili protesti u slučaju ukidanja Utiska nedelje.\nIako su trenutno utihnuli, iako sad možemo reći da su tamo malo deca ispuvali balon koji postoji, i da je protest mogao da bude strukturalnije izražen protiv diktatora, da ga tako nazovemo, mislim da nije problem što se određene grupe demnstranata odvajaju i pričaju da to više nema smisla.\nNijedan protest nije opstao da se grupacija nije menjala. Nijedan protest nije opstao da su svi bili jednaki i da su svi uvijek imali isti uticaj na tu neku vrstu pobune.\nDanas gledamo razvoj neke nove političke grupe za pritisak, stranke ili nekog pokreta u Srbiji, pa je, ja mislim, i ovaj protest i pokretanje i utihnjavanje samo jedna faza u tome.\nDemonstranti su pokušali, bar na nivou studentskih organizacija, da pomire i levicu i desnicu i da izvedu bilo koga ko je protiv, kao što je nekad bilo dovoljno biti protiv Slobodana Miloševića da bi nekoga smatrali poštenim, pametnim, inteligentnim čovekom ili dobrim analitičarem.\nJa mislim da je to samo pokušaj, da ta veća masa trenutno nije podržala demonstrante jer bi moralo da bude mnogo više hiljada, na stotine hiljada, ljudi na ulicama.\nPostoji i vrlo tiha opozicija koja nije izašla na izbore -- i dalje im se ne sviđa nijedna opcija koja je bila ponuđena, ni za, ni uz Vučića, ni protiv.\nVelika većina i dalje tu negde tiho tuguje za nekim ili prošlim vremenima, kao što je bila 2000. kad smo jedini put mogli da pokrenemo i neke ljude koji nikada nisu izašli na proteste, ili čeka nekog novog, neku novu opciju ili neki novi pokret koji će ih malo razmrdati.\nKad mi sve sračunamo, i Belog i ove kandidate i one kandidate, to nije većina, to je onda vrlo jasna manjina koja je trenutno vrlo stabilna.\nI opozicionari da bi pokrenuli promene, moraju da razmisle o tome kako galvanizirati masu ako žele da masa ide za njima.\nZa sada, to su tihe podrške, lagana uzmicanja, aplaudiranje sa strane, mislim da bi tu bilo potrebno da postoji neki malo pozbiljniji program i prilazak direktnom glasaču, i onom koji nije tvoja opcija.\nProtesti su samo za gasače koji su iskreno za, koji su vrlo jasno rekli šta žele ali to je ograničena grupa ljudi.\nZa sada i dalje imamo kampanje koje se zasnivaju na masovnim govorima, na bilboardima. Glasač se ne oseća da je bio meta ove kampanje ili da je bio targetiran u bilo čemu drugom.\nI to se i videlo, izlaznost je bila mala i većina je rekla ne, ali na vrlo čudan način.


Objavljen katalog mliječne i mesne industrije u Bi...\nU saradnji Farma Projekta (USAID i SIDA) i Spoljnotrgovisnke komora BiH objavljen je Katalog mliječne i mesne industrije u BiH, kao odličan alat podrške izvozu proizvoda životinjskog porijekla. Katalog je na engleskom jeziku, a u društvu izabranih je i\nIzvizimo kvaliteti, uvozimo otpad! Proizvodnja mesa...\nEU4Business – Javni poziv potencijalnim korisnici...\nProjekat EU4Business je objavio javni poziv koji se odnosi na mjeru podrške poljoprivrednim gazdinstvima koji se bave primarnom poljoprivrednom proizvodnjom. Cilj javnog poziva je modernizacija proizvodnje i jačanje konkurentnosti kroz uvođenje novih tehn\nPZ Gvozno na „Pokreni nešto dobro“ – 6. foru...\nPredsjednik Upravnog Odbora Poljoprivredne Zadruge Gvozno, dr Grujica Vico je učestvovao na 6. Forumu zapošljavanja pod nazivom „Pokreni nešto dobro“ koji je održan 10. decembra 2018.godine u hotelu Swissotel u Sarajevu.\nPosjeta Sajmu Zemlja Živitelka u Češkim Buđevic...\nU periodu 22 – 24, 08. 2018. godine predstavnici PZ Gvozno su na poziv Ministarstva poljoprivrede Češke Republike posjetili sajam poljoprivrede, poljoprivredne mehanizacije i hrane u Zemlja Živitelka u Češkim Buđevicama.\nPreko UNDP-a 90 miliona evra od EU za poljoprivredu...


Putari tvrde da ih sneg i ledena kiša neće iznenaditi: Za kijamet spremili tešku mehanizaciju i 70 tona soli · gradski.online\nPutari tvrde da ih sneg i ledena kiša neće iznenaditi: Za kijamet spremili tešku mehanizaciju i 70 tona soli\nKIKINDA- Na smotri Zimske službe danas se moglo čuti da su putari, kadrovski i tehnički, potpuno spremni za ono što ih čeka do 31. marta iduće godine. Čeka ih održavanje saobraćajnica u zimskim uslovima. U slučaju grada Kikinde, podrazumeva oko 130 kilometara puta prvog i drugog prioriteta.\nMehanizaciji i ljudstvu “Graditelja NS” je, kao i protekle sezone, poveren ovaj posao. Tokom obavljene smotre, rukovodilac Zimske službe, Đorđe Klemenc, potvrdio je da je mehanizacija pripremljena za eventualni izlazak na teren i intervencije u gradu, najvažnijih putnim pravcima i okolnim selima.\nDržavne saobraćajnice u ingerenciji su JP “Puteve Srbije”, dok o gradskom trgu brine operativa JP “Kikinda”. Miroslava Dučić, član Gradskog veća za komunalnu infrastrukturu i vanredne situacije, potvrdio je da će Zimska služba, ukoliko zatreba, ove zime čisititi i puteve trećeg prioriteta, naročito ukoliko snežne padavine budu izraženije:\n– Na lageru imaju 70 tona soli, a ukoliko bude potrebno, i dođe do nepredviđenih padavina, ili vanredne situacije izazvane vremenskim nepogodama, “Graditelj NS” će obezbediti dodatne količine.\nPotrudićemo se da ove zime gradski trg i trotoari ispred škola, zdravstvenih ustanova i svih drugih institucija budu čisti- kazao je Dučić.\nPrethodnoSrđan Srdić, u vrhu savremene srpske književnosti: “Ljubavna pesma”, novi roman nagrađivanog kikindskog pisca\nSledećeTužna vest iz Memfisa: Teško bolesna Slađa nije izdržala, devojka anđeoskog osmeha preminula u snu


Prema njegovim rečima, ocena mnogih je da se sa formiranjem vlasti u institucijama BiH čeka kako bi bile formirane vlasti u jednom broju kantona i u Federaciji BiH (FBiH).\n– To nije dobro, to je prvi korak ka neizvesnosti, a nakon toga i korak do anarhije – rekao je Špirić.\nPozivajući na unutrašnji dijalog i dogovor, Špirić je naglasio da su najgora rešenja po BiH bila kada su “unesena” sa strane.\nŠpirić, koji je i potpredsednik SNSD, ističe da ova stranka kao izborni pobednik u Republici Srpskoj na prošlogodišnjim opštim izborima želi da se ponaša pragmatično i da poštuje volju biračkog tela, odnosno građana koji su izašli na izbore i pokazali šta politički misle.\nNavodeći da ne zna šta se čeka sa formiranjem vlasti na nivou BiH, Špirić je podsetio da više od 50 odsto ministara u aktuelnom sazivu Saveta ministara istovremeno ima mandat i u parlamentu BiH.\nOn je upozorio da Savet ministara u tehničkom mandatu već duže ne zaseda, što situaciju dodatno komplikuje, a da je u ovakvim okolnostima neizvesno održavanje njihovih sednica u narednom periodu.\n– Ovde se postavlja pitanje da li je aktuelni Savet ministara ušao u kršenje zakona BiH – naglasio je Špirić, pitajući kakve posledice može da proizvede finansiranje institucija BiH od kraja juna, kada je istekla odluka o njihovom privremenom finansiranju, a nova nije usvojena, prenosi Srpskainfo.\nZamenik predsedavajućeg Doma naroda ocenio je da snažni politički uticaji spolja obesmišljavaju izborni proces u BiH.\n– Da je drugačije, u BiH bi bila konstituisana vlast i na nivou kantona, i Federacije i BiH – uveren je Špirić, koji upozorava da su vanjski politički uticaji toliko snažni da svojim sufliranjem u BiH usporavaju njen evropski put.\nOn je ocenio da su nakon sprovedenih izbora za Evropski parlament u okviru te institucije sve snažnije snage koje zagovaraju reforme EU, pa onda proces proširenja, konstatujući da bi to značilo da bi se sa zemljama Balkana održavao partnerski odnos.\n– Problemi migrantske krize na koju ova zemlja nije u stanju ili ne želi da odgovori naterali su lokalne strukture vlasti Unsko-sanskog kantona da nemaju potrebu da se obraćaju BiH, oni se već obraćaju Briselu i međunarodnoj zajednici, što govori da je ova vlast definitivno izgubila kompetencije za ono za šta je ustavom nadležna – naglasio je Špirić.\nOn je upozorio da snažan migrantski talas prati veliki talas iseljavanja iz BiH i izrazio uverenje da će odlazak državljana BiH pratiti nova naseljavanja koja će promeniti strukturu stanovništva.\nGovoreći o ekonomskoj situaciji u BiH, Špirić je ocenio da je ekonomska stagnacija u 2019. sve izvesnija, čime se niko ne bavi.\nŠpirić je naveo da nerešeni odnosi Hrvata i Bošnjaka u vezi sa “Elektroprenosom BiH” nanose nesagledivu ekonomsku štetu, ne samo Federaciji, nego i Republici Srpskoj, a podsetio je i na probleme u vezi sa raspodjelom prihoda Uprave za indirektno oporezivanje BiH.\nKada je reč o odluci Nezavisnog odbora Parlamentarne skupštine BiH o raspisivanju konkursa za direktora Agencije za istrage i zaštitu u okolnostima u kojima nije formiran novi Savet ministara, Špirić je rekao da nema procenu koliko će trajati tehnički mandat ovog Saveta ministara.


Hibridna lekarska komora suprotna standardima EU\nZakon o lekarskoj komori je sistemski, i treba da odredi način udruživanja lekara, stomatologa i farmaceuta. Dva su predloga zakona o komorama, iz Ministarstva zdravlja u Beogradu i slične institucije u Novom Sadu, ali su oba po konceptu slična.\nDruštvo privatnih lekara Vojvodine, Društvo privatnih doktora stomatologije, Sekcija stomatologa Vojvodine i brojna druga lekarska i apotekarska udruženja su ustanovila da je Predlog zakona o lekarskoj komori štetan i za pacijente i za lekare iz državnog i privatnog sektora. Predlog zakona na apsurdan način spaja lekare službenike i lekare preduzetnike u jednu komoru, iako obe statusne grupe imaju potpuno različit pravni i privredni status, kao i interes (analogija: sudije-advokati, plata-porezi).\nPredlagači zakona su prepisali rešenja iz 1996. (u međuvremenu se dosta toga promenilo, čak i neposredni partneri u razgovoru, ali su ideologije i dogma, nažalost, ostale iste), prikrivajući privredne i pravne nadležnosti Komore, koje su suština svakog komorskog udruživanja, a demagoški su potencirali pre svega priču o stručnom aspektu, etičkim principima, pravima pacijenata... Ovakva hibridna komora nije usaglašena sa članovima 34. i 35. Ustava Republike Srbije, a time i sa ostalim propustima koji definišu ove dve profesionalne grupe zbog toga što je Sekretarijat za zakonodavstvo Vlade Srbije odbio ovaj nacrt zakona, dva puta (decembra i marta 2003).\nTip komore sa Većem lekara službenika i Većem lekara preduzetnika u zajedničkim organima odlučivanja nije usaglašen sa evropskim standardima. Pismo koje je uputila EAR (Evropska agencija za obnovu, organ EU u Srbiji, koji nam pomaže sa više stotina miliona evra) potvrđuje da su naše kritike hibridne komore ispravne. Sa kojim pravom interesne grupe insistiraju da se prave zakoni koji su suprotni sugestijama EU i ko će platiti cenu toga? Negativne ocene su učinile da ovaj model komore ne prihvati Odbor za zdravstvo Skupštine Srbije u junu 2003.\nPredlog zakona daje komori, osim stručnih i privrednih nadležnosti, i pravno-disciplinske, te ovlašćenje licenciranja (privremena ili trajna zabrana rada), utvrđivanje cene, permanentna edukacija). Rizik konflikta interesa i diskriminacije privatnog sektora je stalno prisutan, što onemogućava normalan rad Komore. To je potpuno suprotno zdravstvenom modelu koji postoji u EU.\nŠta je licenca (posle diplome, državnog ispita, specijalizacije) i ko će da je plati, i kojim interesnim i monopolskim grupama? Licenca pacijentima ne donosi ništa osim povećanih troškova lečenja, jer će biti generator korupcije. Da i ne pričamo o neravnopravnosti državnog i privatnog sektora pred licencom, jer jedni će morati da plaćaju iz svog džepa, a drugima plaća poslodavac - država. Licenca je nepovoljna i za državne doktore, jer je to instrument kojim se može disciplinovati, odnosno otpustiti svaki lekar koji ne produži dozvolu, ili nije po ukusu poslodavca (direktora, šefa, itd.).\nS obzirom na to da ovakva hibridna komora ne postoji u EU, na osnovu čega predlagači tvrde da će unikatna, eksperimantalna komora ostvariti pravo pacijenata na optimalno lečenje, etičke principe i zaštite od stručne greške itd... - po standardima EU? Imamo li još puno vremena za obmane pacijenata, i čist obraz pred Evropom?\nZašto izmišljati model profesionalnog organizovanja lekara, stomatologa i farmaceuta koji je suprotan finansijskim interesima pacijenata jer konzervira sve ekonomske neracionalnosti i nije kompatibilan sa modelom zdravstvenog osiguranja koji moramo da uvedemo (uz osnovno osiguranje i dopunska privatna osiguranja)? Hibridna komora će izazvati teške stručne, organizacione i ekonomske posledice u našem zdravstvu, ako predlog ne bude zaustavljen. Stiče se utisak da su ovo manipulacije interesnih grupa koje sprečavaju reformu srpskog zdrvstva i privatizaciju primarne zdravstvene zaštite, kako bi zadržale kontrolu nad državnim zdravstvenim resursima. Ove sistemske greške plaća svaki poreski obveznik, odnosno svako ko izdvaja zdravstveni doprinos. Ne zaboravimo da svaki pacijent uslugu kod lekara ili stomatologa plaća dva puta.\nNadamo se da će javnost i politički krugovi, kao što je to već uradila EAR, razumeti potencijalnu štetnost predloga i da će nas podržati u nameri pred resornim ministarstvom da učestvujemo u izradi zakona o lekarskim komorama koji odgovara potrebama društva, struke i sličan je potpisala o toj oblasti u EU. Podržavamo sugestiju EAR da eksperti organizacije EUROHEALTH pomognu u izradi ovog sistemskog zakona u zdravstvu, kako bi se otklonio štetan uticaj birokratskih struktura i interesnih grupa sa komercijalnim namerama.\nUdruženja privatnih doktora\ndr A. Evetović


Konferencija “Startup Standup”, na kojoj će se međunarodnom investitorskom žiriju predstaviti šest perspektivnih srpskih IT kompanija, počeće u subotu 6. aprila u 11 sati u Ustanovi kulture “Vuk Karadžić”. Događaj…\nKonferencija “Startup Standup”, na kojoj će se međunarodnom investitorskom žiriju predstaviti šest perspektivnih srpskih IT kompanija, počeće u subotu 6. aprila u 11 sati u Ustanovi kulture “Vuk Karadžić”.\nDogađaj će otvoriti specijalna savetnica u Ministarstvu finansija i privrede Jasna Matić, koji će predstaviti vladinu strategiju za podršku startap i IT preduzetnicima, kao i zamenik ambasadora Savezne Republike Nemačke u Srbiji Mihael Hazenau.\n“Startup Standup” će obeležiti kraj “Startap akademije”, prve tromesečne škole startap preduzetništva koju je osmislilo i realizovalo udruženje SEE ICT uz podršku Nemačke organizacije za međunarodnu saradnju (GIZ) i softverske firme Bal Lab.\nNajbolji startapi nastali tokom trajanje Akademije predstaviće svoje projekte vodećim stranim investitorima, uključujući i najveći evropski fond Seedcamp, kako bi dobili investiciju i ušli u njihovu poslovnu mrežu.\nDodatne informacije o događaju dostupne su na adresi http://startupstandup.com/.\nMeđunarodni investitori 6. aprila na Startup Standup-u was last modified: April 5th, 2013 by Redakcija\nBal LabGIZinvestitoriSEE ICTstartupStartup Standup


VojvodinaCafe - "Beška fest" se od 4. do 6. septembra\nVest objavljena: 18.08.2015 09:00\nOvogodišnji Beška fest održaće se od 4. do 6. septembra, a prema rečima organizatora ove godine se očekuje veliki broj gostiju i iz Karshulda, grada u Nemačkoj u kojem žive Nemci poreklom iz Beške. Prema rečima direktora Turističke organizacije opštine Inđija Borisa Paška interesovanje potvrđuje i podatak da iz tog nemačkog grada stiže autobus sa ljudima koji su čuli za manifestaciju, ali nikad nisu bili u Srbiji.\n"Jednostavno, upoznati su sa pričom o bratimljenju i žele da vide kako sve to izgleda", rekao je Paško za opštinski portal.\nU najavi se ističe da je Beška fest prvi put održana pre tri godine, te da je svojim međunarodnim karakterom i bogatim sadržajem privukla veliku pažnju i veliki broj posetilaca.\nManifestacija je zamišljena kao festival međunarodnog karaktera u okviru koga će se organizovati Etno festival, Gastro fest, Festival vina, kulturno-umetnički i zabavni program, Bavarian beer party i rok koncert. Na taj način, dodaje se, na jednom mestu biće predstavljeni kultura, tradicija i gastronomija Vojvodine i Bavarske.\nOrganizatori su objasnili i da je razlog organizovanja ovakvog festivala taj što Beška ima partnerstvo i dugogodišnju saradnju sa bavarskom opštinom Karlshuld.


2021-11-23 09:23:28 0 komentara Autor: Agroinfo.rs\nOve novine se pre svega odnose na povećanje nivoa bezbednosti hrane.\n- Ministarstvo poljoprivrede je kroz savetodavne službe pružilo mogućnost usluge licenciranih zaštitara savetodavaca gazdinstvima potpuno besplatno - rekao je pomoćnik ministra poljoprivrede Aleksandar Bogićević. Predviđa se da proizvođače i ubuduće obučavaju savetodavci, a uredno vođenje takozvanog dnevnika prskanja biće bonus na subvencije. Ovako bi umesto odomaćenog izraza “bacam đubrivo” mogli da pređemo na nešto preciznije.\n- Primera radi, poljoprivrednici mogu da kupe onoliko sredstava koliko su prijavili u svojoj biljnoj proizvodnji – pod površinama i određenim kulturama, i da dobiju tačno potrebnu količinu pesticida, ni manju ni veću, da bi ostvarili pravi efekat i da se ne bi desilo ono što znamo da se često dešava – hajde malo da pojačamo, više da prsnemo, imaćemo bolji rezultat. To ustvari ne samo da zagađuje same proizvode, već često loše utiče i na prinose - kaže Uroš Delić iz Fondacije Ana i Vlade Divac.\n- Najveći deo ambalažnog otpada ide kroz komunalni otpad i spaljuje se, a sa najmanjim delom – oko 10 odsto svega, postupa se na pravilan način, odnosno odlaže se do dalje reciklaže - rekao je prof. dr Goran Malidža iz Instituta za ratarstvo i povrtarstvo Novi Sad.\nТагови: zaštita bilja,bezbednost hrane,Obuka,tretiranje biljaka,\n2021-11-10 09:32:13 0\nPojava truleži plodova u neadekvatno tretiranim zasadima i preporuke za narednu sezonu\nNa području delovanja RC Vranje u voćnim zasadima gde nije sprovedena adekvatna hemijska zaštita registrovani su simptomi truleži plodova jabučastog voća (Monilinia fructigena).\n2021-10-22 17:28:10 0


Gdje su "nestali" milioni u sarajevskom preduzeću Rad? Revizori sačinili kritične nalaze - Glas Naroda BiH\nFederalni revizori češljali su u proteklom periodu dokumentaciju u sarajevskom javnom preduzeću Rad te su, na osnovu kritičnih nalaza, ovom preduzeću dali negativnu ocjenu na izvještaj za 2019. godinu.Tako je, između ostalog, navedeno da ovo preduzeće nije izvršilo ispravku vrijednosti zastarjelih potraživanja na teret rashoda u iznosu 8.775.522 KM. Da je izvršena ispravka vijednosti, kako se navodi, ovo preduzeće bi iskazalo negativan finansijski rezultat u iznosu od 8,7 miliona KM. Tako su imovina (potraživanja) i finansijski rezultat precijenjeni.\nTakođer, revizori su naveli da je Rad ostvario značajan prihod od izdavanja garaže kolektivnog parkiranja na Ciglanama, a nije regulisano pravo korištenja i raspolaganja nad ovom imovinom, odnosno nema dokumentaciju niti ugovor o iznajmljivanju. Tako imovina s kojom ovo javno preduzeće raspolaže nije iskazana u poslovnim knjigama i finansijskim izvještajima u skladu sa standardima.\nPreduzeće Rad, ističu revizori, ima investicijske nekretnine od 21,2 miliona KM. Zemljište je vrijedno 7, 6 miliona KM, a garaže kolektivnog parkiranja koje se izdaju u najam 13,5 miliona KM.\n“Posljednja procjena fer vrijednosti garaža za 2019. godinu, koju je izvršio ovlašteni procjenitelj, konstatuju da garaža kolektivnog parkiranja Dobrinja IV u ulici Petra Tiješića nije iskazana u poslovnim knjigama. Njena ukupna vrijednost iznosi 2,1 miliona KM”, kaže se u izvještaju revizora.\nTakođer, revizori naglašavaju i da nije prezentirana dokumentacija o revalorizacionim rezervama (rezerve koje se koriste za usaglašavanje knjigovodstvene i fer vrijednosti stalnih sredstava, kapitala i obaveza) i to čak za iznos od 11, 6 miliona KM.\nBrojne zamjerke revizori su pronašli i u javnim nabavkama. Tako je kod nabavke autosmećara prekršen zakon jer se nije tražila garancija niti njena realizacija, a kod nabavke goriva nije se tražila najniža cijena.


Za djecu i odrasle: U Banjaluci završen ljetni kurs kineskog jezika | BL Portal\nZa djecu i odrasle: U Banjaluci završen ljetni kurs kineskog jezika\n2. Septembra 2020. 18:02\nPodjelom potvrda o uspješnom završetku kursa kineskog jezika u prostorijama Konfucijevog instituta Univerziteta u Banjaluci, 1. septembra 2020. godine, završen je ljetni kurs kineskog jezika za početnike.\nKonfucijev institut je i ovog ljeta organizovao besplatne početne ljetne kurseve kineskog jezika za djecu i odrasle, kao i kurs taiđija, koji su se održavali tokom mjeseca avgusta.\nPolaznici su imali priliku da se upoznaju sa osnovama kineskog jezika i pisma, a nastaviti sa izučavanjem ovog jezika kojim govori preko milijardu ljudi širom svijeta mogu već od druge polovine septembra ove godine.\nKonfucijev institut Univerziteta u Banjaluci organizuje besplatne kurseve kineskog jezika, početni i napredni nivo, za djecu i odrasle, kao i kurs taiđija, od 21. septembra 2020. godine. Kursevi će se održavati u popodnevnim terminima u prostorijama Konfucijevog instituta na Fakultetu političkih nauka UNIBL, a svi zainteresovani se mogu prijaviti na imejl adresu: konfucijev.institut@unibl.org ili nazvati na broj telefona: 051/304 011.\nTags: Banjaluka, Kineski jezik, Ljetni kurs\n“Poslastice” na filmskom platnu: Novi repertoar Palasa donosi brojne novitete VIDEO\nDodik jasan! Džaferovićevi stavovi nisu stavovi Predsjedništva BiH


SVETSKA (UNIVERZALNA) KONVENCIJA O AUTORSKOM PRAVU | IP4all.comIP4all.com\nuverene da je jedan sistem zaštite prava autora – podešen za sve nacije i izražen u jednoj svetskoj (univerzalnoj) konvenciji, koji bi se pridodao već postojećim međunarodnim sistemima a da oni ne budu povređeni – takve prirode da obezbeđuje poštovanje prava čoveka i pomaže razvoj književnosti, nauke i umetnosti,\nodlučile su da izmene Svetsku (univerzalnu) konvenciju o autorskom pravu potpisanu u Ženevi 6. septembra 1952. godine (u daljem tekstu “Konvencija od 1952”) i dosledno tome\n4. (a) Nijedna država ugovornica neće biti dužna da obezbedi zaštitu jednog dela u dužem trajanju od onog koje je za njegovu kategoriju, ako je reč o neobjavljenom delu – utvrđeno zakonom države ugovornice čiji je državljanin autor, a ako je reč o objavljenom delu – zakonom države ugovornice u kojoj je delo prvi put objavljeno.\n(b) Ova dozvola će moći da se dobije jedino ako molilac, shodno propisima koji su na snazi u državi gde je sistem molbi usvojen, dokaže da je od nosioca prava prevođenja tražio odobrenje da prevede i objavi prevod i ako – pošto je učinio sve što mu je bila dužnost da učini – nije mogao doći do nosioca autorskog prava ili dobiti od njega odobrenje. Pod istim uslovima, dozvola će moći takođe da se dobije ako su, za prevod već objavljen na jeziku opšte upotrebe u državi ugovornici, iscrpena izdanja.\n1. Svaka država ugovornica koja se smatra zemljom u razvoju, shodno ustanovljenoj praksi Generalne skupštine Ujedinjenih nacija može, putem saopštenja deponovanog kod Generalnog direktora Organizacije ujedinjenih nacija za prosvetu, nauku i kulturu (u daljem tekstu “Generalni direktor”) u trenutku svoje ratifikacije, prihvatanja ili pristupanja, ili docnije, da se koristi u celini ili delimično izuzecima predviđenim u čl. V-ter i V-quater\n(c) Dozvola će moći da se da samo ako molilac, shodno propisima na snazi u državi gde je sistem molbi uveden, dokaže bilo da je tražio odobrenje od nosioca prava prevođenja, bilo da nije mogao – pošto je učinio što mu je bila dužnost da učini – doći do nosioca prava ili dobiti njegovo odobrenje. U isto vreme kad podnosi ovu molbu, molilac mora o tome obavestiti bilo Međunarodni informativni centar za autorsko pravo osnovan od strane Organizacije ujedinjenih nacija za prosvetu, nauku i kulturu, bilo svaki nacionalni ili regionalni informativni centar označen kao takav u saopštenju deponovanom u tom cilju kod Generalnog direktora od strane vlade one države u kojoj se pretpostavlja da izdavač vrši najveći deo svojih profesionalnih delatnosti.\n6. Svaka dozvola data od strane jedne države ugovornice na osnovu ovog člana prestaće da postoji ako je prevod dela na isti jezik, koje u suštini ima isti sadržaj kao izdanje za koje je dato odobrenje – objavljen u pomenutoj državi od strane nosioca prava prevođenja ili sa njegovim odobrenjem, po ceni koja se može uporediti s cenom uobičajenom u toj istoj državi za slična dela. Primerci već proizvedeni pre isteka dozvole moći će i dalje da se puštaju u promet dok ne budu iscrpeni.\n(d) Ako molilac nije mogao doći do nosioca prava reprodukovanja, on treba da uputi avionskom poštom – preporučeno kopije svoje molbe izdavaču čije se ime nalazi na delu i svakom nacionalnom ili regionalnom centru za informacije koje je kao takav označen u saopštenju deponovanom kod Generalnog direktora, od strane države u kojoj se pretpostavlja da izdavač vrši najveći deo svojih profesionalnih delatnosti. U nedostatku sličnog saopštenja, uputiće i jednu kopiju Međunarodnom centru za informacije o autorskom pravu osnovnom od Organizacije ujedinjenih nacija za prosvetu, nauku i kulturu. Dozvola neće moći da se dâ pre isteka tromesečnog roka, računajući od slanja kopijâ molbe.\n(c) Kad god se primerci izdanja jednog dela puste u prodaju u državi ugovornici da bi se odgovorilo potrebama, bilo široke javnosti, bilo školske i univerzitetske nastave, od strane nosioca prava reprodukovanja ili sa njegovim odobrenjem, po ceni koja se može uporediti sa cenom uobičajenom u toj državi za slična dela, – svaka dozvola data na osnovu ovog člana prestaće da važi, ako je ovo izdanje na istom jeziku kao izdanje objavljeno na osnovu dozvole i ako je njegova sadržina u suštini ista. Primerci proizvedeni pre isteka dozvole moći će se i dalje puštati u promet, sve dok ne budu iscrpeni.\nPod “objavljivanjem” u smislu ove konvencije, treba razumeti reprodukovanje u materijalnom obliku i stavljanje na raspolaganje javnosti primeraka dela, pružajući joj mogućnost da ga čita ili upozna vizuelnim putem.\n2. Komitet sačinjavaju predstavnici 18 država ugovornica – članica ove konvencije ili samo Konvencije od 1952. godine.\nMeđuvladin komitet sazivaće konferencije za reviziju kad god mu to bude izgledalo neophodno, ili ako sazivanje zatraži najmanje deset država – članica ove konvencije.\nDržave-članice Međunarodne unije za zaštitu književnih i umetničkih dela (u daljem tekstu: “Bernska unija”), potpisnice ove konvencije,\nDržave članice Svetske (univerzalne) konvencije o autorskom pravu izmenjene u Parizu 24. jula 1971. godine (u daljem tekstu “Konvencija od 1971”) i ovog protokola,


Dačić: EU trenutno postoji samo na papiru - 23.09.2015, Sputnik Srbija\nPrvi potpredsednik Vlade Srbije i ministar spoljnih poslova Ivica Dačić izjavio je danas da Hrvatska protiv Srbije vodi trgovinski rat i ekonomsku agresiju... 23.09.2015, Sputnik Srbija\npolitika, vesti, mađarska, rumunija, srbija, ivica dačić, zoran milanović, evropska unija (eu), hrvatska\n10:58 23.09.2015 (Osveženo: 10:59 24.08.2021)\nPrvi potpredsednik Vlade Srbije i ministar spoljnih poslova Ivica Dačić izjavio je danas da Hrvatska protiv Srbije vodi trgovinski rat i ekonomsku agresiju, ocenivši da je Srbija „napadnuta“.\n„Ako žele sukobe, nema nikakvih problema“, rekao je Dačić i naglasio da, ukoliko neko misli da Srbija neće da uvede mere, da se ne igra sa Srbijom.\n„Imamo spremne mere, ali smo ih odložili“, rekao je Dačić, gostujući u Jutarnjem programu TV Pink i dodao „imamo sva prava da zaštitimo našu državu, našu ekonomiju“.\n22 Septembar 2015, 22:40\nOn je dodao i da je Srbija suočena sa ultimatumom i da su zemlje „zbog ovoga ratovale u prošlosti“, ali da Beograd ne želi bilo kakve sukobe.\nSrbija je odložila početak primene kontramera, što je naišlo na pozitivnu reakciju kod evropskih partnera, istakao je Dačić.\nDačić je ocenio da Hrvatska nije izvukla pouke iz dosadašnjih problema, te da hrvatski premijer Zoran Milanović svojim izjavama nastavlja da provocira Srbiju, što ne doprinosi njihovom rešavanju.\nMilanović je, naime, rekao da Srbija neće uvesti nikakve mere protiv Hrvatske, jer bi to bile mere protiv EU, a Dačić kaže da je Hrvatska nasuprot Evrope suspendovala SSP i jednostrano uvela mere protiv Srbije, onemogućila Srbiji normalan saobraćaj, protok robe i kapitala i ljudi, što su osnovne tekovine EU i da je prekršila evropske konvencije.\nSporazum o graničnim prelazima između Srbije i Hrvatske ne predviđa mogućnost zatvaranja bilo kog graničnog prelaza za saobraćaj, istakao je Dačić.\n„Mislio sam da će posle jučerašnjeg razgovora sa premijerom Vučićem, Hrvatska krenuti putem traženja određenog rešenja, ali ne vidim da su izvukli određene pouke iz svega toga“, ocenio je Dačić.\nMinistar spoljnih poslova je najavio da će danas obaviti razgovore sa kolegama iz Rumunije, Bugarske i ostalih zemalja, koje želi da upozna sa onim što se dešava.\n„Mi smo svima već rekli šta je Hrvatska prekršila, ali EU sa svojim mehanizmima očigledno ne pokazuje baš preveliku efikasnost u ovom momentima“, ocenio je Dačić.\nNa pitanja šta kažu zvaničnici u EU povodom izbegličke krize on je rekao: „Bolje da vam ja ne pričam šta tamo kažu“.\nMinistar inostranih poslova je aludirao na to da činovnici EU nemaju rešenje. On je rekao da ne želi da ispadne da je protiv EU, jer je to za Srbiju „najbolje rešenje“.\nGovoreći o međusobnom dogovoru zemalja EU o izbeglima, Dačić je rekao da oni međusobno ne mogu da se dogovore jer Evropska unija trenutno postoji samo na papiru.\nMinistar spoljnih poslova je podsetio da je ovo nezabeležen slučaj od Drugog svetskog rata i da je jedino za vreme ratova na prostoru bivše Jugoslavije bila zatvorena granica.\nOn je dodao da „smo svi žrtve unutrašnjih političkih prilika u Hrvatskoj“, jer se pripremaju izbori u toj zemlji i da je za sve bolje da se dođe do rešenja, da ne dolazi do daljeg komplikovanja ove situacije.\nNa pitanje da li bi se Srbija saglasila da primi natrag izbeglice koje bi joj vratile evropske zemlje, ministar je odgovorio „apsolutno ne“ i upitao „zašto bismo mi bili žrtve apsolutne nesposobnosti EU“.


Velika nada engleskog fudbala, Džejdon Sančo, vraća se u domovinu i to u istorijskom transferu.\nKako su objavili klubovi, on će iz Borusije Dortmund preći ovog leta u Mančester junajted.\nVrednost transfera ovog 21-godišnjeg napadača je čak 85 miliona evra i engleski gigant će nemačkim kolegama to isplatiti u pet rata.\nSančo je od početka EURO 2020 igrao samo dvaput, 64 minuta protiv Rumnije, a sedam minuta protiv Češke, no nije zabeležio gol ili asistenciju u minimalnim pobedama koje su tada ostvarene.\nOn je u Dortmund stigao iz Sitija, koji bi trebalo da dobije nešto preko deset miliona evra od ovog transfera, a u Borusiji je pokazao zašto se smatra jednim od najvećih talenata engleskog fudbala u poslednje vreme.\n"Današnji dogovor je usmen, i postigtnut je između igrača i oba kluba. Posle realizacije ovog transfera, Junajted će platiti BVB-u fiksnu transfer komepnzaciju od 85 miliona evra. Svi detalji ugovora su sada završeni. Formalno, transfer će biti obavljen posle medicinskih ispitivanja, te koordinacije sa igračevim prethodnim klubom i uslovima koje nameće FIFA transfer sistem", saopštila je Borusija.\nInače, iznos od 85 miilona evra za pojačanje je 15. najveći u istoriji fudbala.\nRekord i dalje drži Nejmar, za kog je PSŽ platio Barseloni 222 miliona 2017, na drugom mestu je takođe Pari Sen Žermen sa 180 miliona datih Monaku za Kilijana Mbapea 2018, a zatim slede Filipe Kutirnjo (Liverpul - Barselona, 145 miliona evra), Žoao Felik (Benfika - Atletiko Madrid) 126 i ostali. Sa 15. pozicije Sančo je "smenio" Viržila van Dajka, za kog je Liverpul Sautemptonu isplatio 84,5 miliona evra.


Korona eksperiment u Grčkoj - BIGportal.ba\n14 Aprila, 2021 14 Aprila, 2021 03590\nUčesnici probnog odmora za 399 dolara po osobi dobijaju pun pansion, uključujući pristup bazenu, restoranima i drugim objektima hotela Micis – ali ništa drugo.\nGrčka koja praktično zavisi od turizma, želi da privuče ljude nazad, nakon katastrofalne 2020. tokom koje je broj posetioca spao na četvrtinu u odnosu na nivo iz prethodne godine. “Veoma je važno da ljudi počnu da nam dolaze”, kaže Konstantinos Teraslias, zamenik gradonačelnika Rodosa, četvrtog po veličini grčkog ostrva.\nHolandski operater “Sanveb”, koji je organizovao ovo putovanje koje podržava vlada, nada se da će eksperiment pokazati da ljudi i dalje mogu da uživaju u odmoru, čak i pod strogim merama bezbednosti, i utrti put ponovnom otvaranju turizma.\n“Ovo je veoma važno za turističku industriju. Mislim da neće mnogo kompanija preživeti još jedno leto bez putovanja”, istakao je izvršni direktor “Sanveba” Matijs ten Brink. On je, ipak, ukazao da zatvaranje ljudi u odmaralištima verovatno neće moći da bude dugoročno rešenje.


“Nezavisne novine”, Banjaluka, 8. mart pise: Aleksandar Tijanic Srpska posla prije godinu dana Posto se nas kolumnist Aleksandar Tijanic nalazi na kracem odmoru po savjetu ljekara, ovoga puta je izostala njegova lucidna i duhovita analiza aktuelnog svesrpskog trenutka.\nKurban bajram pocinje u cetvrtak\nBeogradski muftija Hamdija Jusufspahic cestitao je svim vernicima islamske veroispovesti Kurban bajram, najveci muslimanski praznik, koji pocinje u cetvrtak, 16. maja. Beogradski muftija je apelovao na "sve cestite ljude da poslusaju Boziji poziv - svi udjite u mir" i pozvao "svoju bracu i sestre" ...\nItalija odbila da ucestvuje u NATO-manevrima\nItalija je odbila da ucestvuje u predstojecim manevrima NATO-a na Kosovu, izjavio je jedan portparol Kfora u Pristini, javlja Beta. On, medjutim, nije izneo razloge takve odluke vlade u Rimu. U sedistu Alijanse u Briselu, italijanski diplomata koji je trazio da mu se ne navodi ime, rekao je da ...\nSolana razgovarao sa predstavnicima kosovskih Srba\nVisoki predstavnik EU za spoljnu politiku i bezbednost Havijer Solana izjavio je da je sa politickim liderima kosovskih Srba razgovarao u prvom redu o ukljucivanju njihovih predstavnika u administraciju UN i trenutnoj situaciji u pokrajini, javlja Beta.\nMinistarstvo odbrane razmatra optuzbe Amnesti internesnela\nVisoki zvanicnici Ministarstva odbrane Francuske sastali su se kako bi razmotrili otuzbe koje je na racun francuskih vojnika na Kosovu iznela organizacija za zastitu ljudskih prava "Amnesti internesnel". "Za sada nece biti nikakvih komentara.\nKuk: Jos rano govoriti o referendumu na Kosovu\nSef britanske diplomatije, Robin Kuk, izjavio je kako je jos preuranjeno govoriti o referendumu na kojem bi se gradjani Kosova izjasnili o statusu pokrajine."Do referenduma na Kosovu potrebno je jos puno rada i pregovora. Ocekujem da ce proces demokratizacije na Kosovu poceti opstinskim izborima ...\nAndjelkovic: Predstavnici vlasti spremni da razgovoraju sa OEBS-om\nPredsednik Privremenog izvrsnog veca Kosova i Metohije Zoran Andjelkovic ocenio je u Mitrovici da su predstavnici vlasti i stranaka iz Srbije spremni da sa clanovima misije OEBS-a na Kosovu razgovaraju o svim, a ne samo o pojedinacnim obavezama koje je ta organizacija preuzela od civilne misije UN.\nDva dodatna bataljona bice poslata na Kosovo\nKfor ce biti ojacan sa dva bataljona iz Francuske i Italije koje su odgovorile na zahtev da se posalju pojacanja koji je uputio vrhovni komandant NATO snaga za Evropu general Vesli Klark, rekle su diplomate u Briselu. Italija je u petak predlozila vojnom komitetu NATO da na Kosovo posalje bataljon ...\nOdlozeno sudjenje braci Mazureku\nSudjenje braci Ljuanu i Bekimu Mazureku iz Maliseva, koje optuznica tereti da su ucestvovali u mucenju i ubijanju civila u selu Klecka na Kosovu, odlozeno je za 3. april, zbog pripreme jos jednog advokata, javlja Beta. Advokat Husnija Bitici rekao je da optuznica tereti bracu Mazureku da su od 17.\nGradonacelniku Nisa nije potvrdjen imunitet\nSkupstina grada Nisa nije potvrdila odbornicki imunitet gradonacelniku Zoranu Zivkovicu, na njegov zahtev. Zivkovic je to zatrazio posto je opstinski javni tuzilac iz Nisa, posle krivicne prijave Vojne poste 3755 protiv gradonacelnika, zahtevao od Skupstine grada saglasnost za vodjenje postupka.


Na osnovu odluke o organizaciji i funkcionisanju civilne zaštite na teritoriji grada Niša i dopisa Instituta za javno zdravlje Niš, Gradski štab za vanredne situacije, na osnovu ocene i procene trenu...\n[VIDEO] Nišlije nose maske kako na otvorenom, tako i u zatvorenom pros...\nGrađani Niša ozbiljno shvataju donete mere Vlade republike Srbije i nose maske kako na otvorenom, tako i u zatvorenom prostoru. Nišlije veruju da maske pomažu u zaštiti od korona virusa i tvrde da ih...\nRitam grada 20\nAutogram 21. emisija\nPravila igre ista za sve 7\nU Srbiji u ponedeljak umereno oblačno i toplije, uz smenu sunčanih i oblačnih intervala. Jutro će biti sveže, u dolinama i kotlinama sa maglom, a tokom dana umereno toplo za ovo doba godine. Duvaće s...\nU Nišu 6 osoba preminulo od koronavirusa u poslednja 24 časa\nU Covid objektima Kliničkog Centra Niš, hospitalizovano je ukupno 368 pacijenata. Kod 170 pacijenata, od kojih i 4 deteta koja su u stabilnom stanju, je potvrđeno prisustvo virusa Covid-19. Od ukupno...\n« Previous 1 2 3 4 5 6 7 8 9 … 2,740 Next »


POGLAVAR SPC NA VMA: Patrijarhu Irineju sve bolje | Novosti.RS\n31. 08. 2019. u 10:47\nI VMA je, u petak, kasno popodne saopštila da je patrijarhovo stanje stabilno i da se preduzimaju odgovarajući stručni koraci za potpunu stabilizaciju njegovog zdravlja\nPatrijarh srpski Irinej, koji je primljen na Vojnomedicinsku akademiju u Beogradu, u četvrtak ujutru, posle dvodnevnog kućnog lečenja zbog iscrpljenosti, koje nije dalo željene rezultate, u petak i subotu osećao se mnogo bolje, saznaju „Novosti“.\nI VMA je, u petak, kasno popodne saopštila da je patrijarhovo stanje stabilno i da se preduzimaju odgovarajući stručni koraci za potpunu stabilizaciju njegovog zdravlja.\nPoglavar SPC je poslednjih meseci i godina putovao širom zemlje i sveta, kako bi udovoljio vernicima da ih poseti, obraduje, osvešta nove crkve i manastire, bude drag gost da da poruke i pouke, onako kako to on zna.\nPročitajte još - VMA se oglasio o zdravstvenom stanju patrijarha\nI druge, svakodnevne obaveze, očigledno učinile su svoje da imunitet padne, a da se aktivira virus, koji ga je odveo u bolesničku postelju.\n-Patrijarh je ličnost koja je snažna mentalno, čovek koji duboko u veri skoro čitav život, od najmanjih nogu, pa uspešno nosi i ovo što ga je, sada, snašlo – kažu nam njegovi saradnici iz Patrijaršije SPC.\nPročitajte još - Patrijarh Irinej se oporavlja na VMA, predsednik Vučić obišao njegovu svetost\nRetko je, u poslednje vreme, imao prilike da se odmori iza putovanja, jer je hteo da radi, obavlja i redovne poslove, ali, pre svega, da služi Bogu i rodu.\nPrema našim saznanjima, objektivno bi tek u ponedeljak moglo da se nagovesti koliko će još da traje zbrinjavanje patrijarha na VMA.


U Preševu uhapšeno osmoro zbog 2 miliona dinara | Bujanovačke\nPočetna HRONIKA U Preševu uhapšeno osmoro zbog 2 miliona dinara\nBujanovac, Preševo 4. jun 2020. Policija je potvrdila pisanje Bujanovačkih o hapšenjima u Preševu saopštenjem u kojem se navodi da je u četvrtak „uhapšeno osam osoba zbog postojanja osnova sumnje da su malverzacijama prilikom izvođenja radova u Dečjem parku u Preševu oštetili Koordinaciono telo za Preševo, Bujanovac i Medveđu za oko dva miliona dinara”.\nMinistarstvo unutrašnjih poslova saopštava da je uhapšen N. L. (1987), stvarni vlasnik privrednog društva „B&L Planet“ iz Preševa, zbog postojanja osnova sumnje da je izvršio krivično delo zloupotreba položaja odgovornog lica u pomaganju, kao i S. B. (1975), I. A. (1960) i P. M. (1987), članovi komisije za javne nabavke opštine Preševo, koji se terete da su učinili krivično delo zloupotreba u vezi sa javnom nabavkom.\nZbog postojanja osnova sumnje da je izvršio krivično delo zloupotreba službenog položaja uhapšen je i M. K. (1978), nadzorni organ CIP iz Beograda, dok su zbog sumnje da su počinili krivično delo zloupotreba položaja odgovornog lica uhapšeni D. M. (1984), odgovorno lice privrednog društva „Dim Enerdži“ DOO Pirot, P. P. (1970), odgovorno lice za izvođenje radova i A. B. (1977), odgovorno lice privrednog društva „Tobler skele“ DOO Preševo.\n-Sumnja se da su M. K, D. M. i P. P. overili dokumenta kojima se potvrđuje da je deo radova za osvetlјenje u Dečjem parku bio izveden, iako radovi nisu realizovani, uprkos tome što je Koordinaciono telo za Preševo, Bujanovac i Medveđu za taj posao isplatilo 1.512.110 dinara – kaže se u saopštenju.\nOsumnjičeni S. B, I. A i P. M. se terete da su prošle godine sproveli javnu nabavku za izgradnju fontane u dečijem parku Preševo i izabrali za izvođače radova A. B. i N. L, iako su znali da je 2018. godine sprovedena javna nabavka za taj posao i zaklјučen ugovor sa izvođačem radova.\nTAGhapšenja javne nabavke preševo\nPrevious PostKomunalac: Do 12 sati ne očekujte vodu Next PostSutra ceo grad bez vode


Lepota i zdravlje\t12.03.2019 17:20\nZajednički život je polje, na kome stvarno upoznajete osobu sa kojom ste i uviđate njene mane, koje ranije niste primetili. To je jeno od najtežih iskustava, ali i prelomnih momenata u svakoj vezi i ako to bude išlo glatko, definitivno ste pronašli partnera za ceo život.\nIpak, postoji nekoliko stvari o kojima treba da razmislite i razgovarate, pre nego što se odlučite na ovaj korak.\n1. Podela kućnih poslova\nVeć na samu pomisao o zajedničkom životu, trebalo bi da sa partnerom porazgovarate o održavanju stana i kućnim poslovima. Muškarci imaju čudnu naviku da svuda unaokolo ostavljaju svoje stvari, dok žene vole da im je sve cakum pakum. Kako biste sprečili sukob, zbog pobacanih čarapa svuda naokolo, objasnite svom momku, da vam je zaista bitno da bude uredan. Još jedna stvar, ne smete dozvoliti da mu nakon useljenja, pored devojke postanete i čistačica. Poslovi u kući se dele ravnopravno. Uredu je da oboje postavite svoje uslove ili izaberete poslove koje volite, ali morate oboje da radite na održavanju vašeg životnog prostora urednim i čistim.\nPitanje novca je jako važno, kada donosite odluku o zajedničkom životu. Morate se dogovoriti o tome da li ćete imati zajednički budžet, kako ćete plaćati troškove i slično. Bitno je da donesete odluku, kojom ste oboje zadovoljni, kako kasnije niko od vas ne bi došao u situaciju da se oseti kao “oštećena strana”.\n3. Koliko ste ozbiljni\nNajbitnija stvar, kada je početak zajedničkog života u pitanju je, koliko je zaista ozbiljna vaša veza. Brzobletost vas može koštati vašeg odnosa, zato na vreme razmislite da li ste spremni na ovaj korak, i oboje definišite šta za vas, takva odluka znači!


/ POD KUPOLOM\nStiven King\tPOD KUPOLOM\nJednog sasvim običnog, lepog dana gradić Česters Mil u američkoj\ndržavi Mejn neobjašnjivo je odsečen od ostatka sveta nevidljivim\npoljem sile. Avioni padaju pri kontaktu sa njim, a jednoj\nbaštovanki odsečena je ruka kada se Kupola spustila na nju. Ljudi\nkoji obavljaju poslove u susednim gradovima odvojeni su od svojih\nporodica... Niko ne razume šta ova tajanstvena ograda predstavlja,\nodakle potiče i da li će ikada nestati... ISBN\nodakle potiče i da li će ikada nestati.\nDel Barbara, veteran iračkog rata, a sada kuvar, moraće da se\nudruži sa nekolicinom neustrašivih građana – vlasnicom novinskog\nlista Džulijom Šamvej, jednom medicinskom sestrom, jednom\nodbornicom i trima hrabrim klincima. Nasuprot njima, Džim Reni,\npolitičar koji ne preza ni od čega, pokušava da u rukama čvrsto\nzadrži uzde moći, zajedno sa svojim sinom, koji krije zastrašujuću\ntajnu. Međutim, navjeći protivnik jeste sama Kupola, jer stanovnici\nČesters Mila ne samo da imaju malo vremena nego ono neumitno\nPod Kupolom je još jedno remek-delo Stivena Kinga. Završetak\nsvakog poglavlja mami vas da pročitate sledeće, uvlačeći vas u\npsihološku dramu koja je tako bogata da je zapravo ne čitate, već\nRSD 799.00\tLISINA PRIČA\nRSD 1,199.00\tMRAČNA KULA 5 – Vukovi Kale\nRSD 1,119.00\tVETAR KROZ KLJUČAONICU\nRSD 639.00\tISIJAVANJE\nRSD 719.00\tUPORIŠTE III\nRSD 1,199.00\tVREĆA KOSTIJU\nRSD 639.00\tMRAČNA KULA VII


Na listi loših direktora već 570 firmi - Nova Borba\nNa listi loših direktora već 570 firmi\nVećina ih se našla na listi zbog poreskih prekršaja.\nNa listi loših direktora Agencije za privredne registre već je popisano 570 firmi.\nU Centralnoj evidenciji privremenih ograničenja prava lica registrovanih u APR-u, našle su se firme "Gorenje Home doo" iz Zaječara, zatim "Nelt co. doo" Dobanovci, "Transgas doo" Kragujevac, "Beba 93 doo" Beograd...\nVećina firmi registrovana je kao društvo sa ograničenom odgovornošću (D.O.O), što znači da direktori ne odgovaraju za obaveze firme, već je na njima samo rizik poslovanja do visine kapitala koji je unet.\nNa listi ima i onih koji su registrovani kao akcionarsko društvo, pa se, primera radi, tu našla i kompanija "Eko Serbia ad", koja je na ovaj neslavni popis dospela zbog poreskih prekršaja, kao što je navedeno i za većinu ostalih firmi s liste.\nTakozvana lista loših direktora obuhvata podatke o firmama, odnosno njihovim vlasnicima, direktorima i članovima nadzornih odbora, čije je poslovanje sankcionisano zbog krivičnih, prekršajnih ili upravnih sankcija.\nTakvim rukovodiocima, piše na sajtu APR-a, biće izrečene privremene mere, poput zabrane poslovanja, osnivanja novih firmi ili raspolaganje novcem.\nU centralnoj evidenciji privremenih ograničenja pravnih lica bice dostupno ime vlasnika ili direktora, kao i osnov po kome je upisan.


Traži se parlamentarna većina\nTanjug 30. januara 2021. 10:54\nRIM – Italijanski predsednik Serđo Matarela poverio je predsedniku donjeg doma parlamenta Robertu Fiko, zadatak da do utorka utvrdi da li postoji solidna parlamentarna većina za formiranje nove vlade, to je glavna politička vest u svim italijanskim medijima.\nNakon pada koalicione vlade stranaka levog centra, premijer Đuzepe Konte je podneo ostavku, a do juče je predsednik Republike Matarela konsultovao parlamentarne stranke o formiranju nove vlade.\nStanke desnog centra “Liga”, Frateli d’Italija” i “Forca Italija” imaju jedinstven zahtev, predlažu vanredne parlamentarne izbore i da se pravi potpuno nova vlada koju bi formirale stranke desnog centra.\nNajjače stranke levog centra Demokratska i Pokret pet zvezdica, predlazu da dosadašnji Đuzepe Konte oformi novu vladu.\nAli da li će takav predlog imati potrebnu parlamentarnu većinu, još nije jasno. Upravo to je zadatak koji treba da obavi predsednik Kamere Roberto Fiko.\nMediji izveštavaju da parlamentarna većina levog centra i dalje zavisi od male stranke Matea Rencija “Italija Viva” (2,5 odsto buračkog tela) koja je i prouzrokovala pad vlade.\nMediji podsećaju da je Fiko i 2018. godine imao isti zadatak, da je tada, nakon konsultacija, utvrdio da postoji parlamentarna većina za vladu stranka levog centra, ali je i tom prilikom Mateo Renci u direktnom obraćanu na televiziji reako da to nije tačno, to jest minirao je dogovor, pa je formirana vlada koju su tada činile “Liga” i “Pokret pet zvezdica”, a profesor prava Đuzepe Konte je bio izabran za premijera “kao neutralna osoba koja neće praviti probleme političarima”.


Faktura i izvršenje | Potraživanja.rs\nU kategoriju izvršnih isprava svrstavamo sudske odluke (presude, rešenja), odluke donete u prekršajnom ili upravnom postupku, u novije vreme i određene javnobeležničke isprave, čak i založne izjave kod zasnivanja hipoteke. Ove isprave su karakteristične za bankarske poslove ili značajnije poduhvate u privredi i obično glase na veće svote novca.\nMeđutim, za veliki broj malih i srednjih preduzeća, obaveze pojedinačnih kupaca ne dosežu novčane iznose zbog kojih bi bilo ekonomski opravdano pokretati zahtevne parnične postupke. Iako Zakon o parničnom postupku, sasvim nerealno, u privredi iznos do 30.000 evra, svrstava u kategoriju „sporova male vrednosti“, ipak donekle prizemnije propisuje da žalba na prvostepenu odluku suda kojom se preduzetniku ili pravnom licu nalaže isplata glavnice do 1.000 evra ne odlaže izvršenje.\nVerujem da nije potrebno posebno isticati da najveći broj domaćih računa glasi na iznose koji se nalaze u navedenoj kategoriji.\nPrema Zakonu o izvršenju i obezbeđenju račun (faktura) predstavlja baš jednu od onih verodostojnih isprava na osnovu kojih se od suda može zahtevati donošenje rešenja o izvršenju i otpočeti postupak prinudne naplate dospelih potraživanja. Zakon nigde ne propisuje ni minimalni ni maksimalni iznos na računu, pa se tako, teoretski, može reći da faktura može da glasni kako na 10,00 dinara, tako i na 10 miliona dinara.\nPrilikom podnošenja predloga za izvršenje na osnovu računa (fakture) isti se sudu dostavlja u originalu ili kao overena fotokopija.\nS obzirom da je formalizam jedna od osnovnih karakteristika izvršnog postupka, veoma je bitno da se na podnetoj fakturi nalaze jasno naznačeni sledeći podaci:\nizvršni poverilac (odnosno podnosilac predloga za izvršenje), izvršni dužnik (kupac koji nije platio dospelu obavezu), iznos novčane obaveze, kao i datum dospelosti date obaveze (koji se najčešće izražava u vidu formulacije „valuta plaćanja“ ili „rok za plaćanje“ npr. 8 dana, itd). Iz navedenog se vidi od kolike je važnosti da računi koje izdaju privrednici budu uredni, odnosno da na njima već prilikom sastavljanja budu jasno naznačeni svi podaci koji su neophodni za kasniju upotrebu bilo za potrebe knjigovodstva, ili kao što smo videli, postupka sudske prinudne naplate.\nStvar koja je od posebnog značaja kada se radi o upotrebi računa (fakture) kao osnova izvršnog postupka, jeste mogućnost da sud na osnovu podnetog računa ili nekog dopunskog dokumenta može nedvosmisleno utvrdili da je dužnik (kupac) obavešten o postojanju date obaveze.\nNajelegantniji vid „dokaza“ ovog tipa može biti potpis dužnika na samom računu prilikom preuzimanja, u slučaju prodaje robe to svakako može biti otpremnica (pa u zakonu i nalazimo formulaciju „račun sa otpremnicom“), i ovome slično.\nUkoliko naš račun ne sadrži pisani dokaz o tome da je dužnik nedvosmisleno upoznat sa svojom obavezom, jedan od mogućih rešenja je podnošenje dokaza o tome da smo ga posebnim dopisom pozvali na ispunjenje dospele obaveze ili da smo mu dali poseban rok za ispunjenje obaveze ako se taj rok iz same fakture ne vidi. Kako bismo slanje ovakvog dopisa sudu učinili nespornim, neophodno je da ga poštom otpremimo kao preporučenu pošiljku.\nNa kraju treba istaći još jednu stvar: rešenje o izvršenju koje sud donese na osnovu verodostojne isprave (pa tako i fakture), ima u sebi jedan period neizvesnosti – ili preciznije to je postupak sa periodom „mekog trbuha“.\nNaime, kada donosi rešenje o izvršenju na osnovu verodostojne isprave, sud istovremeno donosi jedno rešenje koje u sebi sadrži dva hronološki različita dejstva: prvo, obavezuje dužnika da u roku od 8 dana isplati iznos za koji ga tereti poverilac, a ukoliko dužnik u tom periodu ne ispuni ovu obavezu, određuje izvršenje za naplatu datog iznosa.\nMeđutim, u ovom periodu od 8 dana dužniku stoji na raspolaganju i mogućnost da uloži prigovor, kao redovan pravni lek u izvršnom postupku, koji ima suspenzivno dejstvo (odlaže izvršenje) do konačne odluke suda po prigovoru.\nZakon o izvršenju i obezbeđenju, zaista, ne omogućuje dužniku da izjavljuje prigovore napamet. Njegove tvrdnje moraju da budu usmerene na okolnost da njegova obaveza još nije dospela, da je u verodostojnu ispravu unet neistiniti sadržaj, ili da je on svoju obavezu već izvršio, odnosno da je ista zastarela. Isto tako, dužnik svoje tvrdnje mora da potkrepi isključivo pismenim dokazima.\nSud ovakve prigovore može da odbaci ili odbije i tada se postupak izvršenja nastavlja. Međutim, sud dužnikov prigovor može i da usvoji, kom prilikom se postupak nastavlja na način da se pokreće posebna parnica u kojoj obe strane moraju da dokazuju svoje navode.\nIz dosadašnje prakse, slobodan sam doneti dva lična zaključka vezano za ovu okolnost.\nPrvo, mora se priznati da privredni sudovi, za razliku od sudova opšte nadležnosti, nisu skloni olakom upućivanju na parnicu svih dospelih prigovora na rešenja o izvršenju donetih na osnovu verodostojne isprave. Stiče se utisak da su privredni sudovi, ipak, svesni pogubnog uticaja koji bi izrazito laka mogućnost kočenja novčanih tokova u privredi imala na ceo privredni sistem.\nDrugo, čak i u situaciji kada određeni broj prigovora završi na parnici (što ne znači automatski gubitak spora, već će se samo zahtevati dodatna energija i utrošak vremena za dokazivanje svojih navoda), u većem broju podnetih predloga za izvršenje u privredi po isteku roka za dobrovoljno plaćanje od 8 dana, otpočinje postupak prinudne naplate.\nDakle, činjenica da će u nekim slučajevima doći do parnice, ne znači da predloge za izvršenje ne treba podnositi. Upravo naprotiv, u situaciji kada je dužnik nezainteresovan da ispuni dospelu obavezu, ne postoji drugi način za naplatu osim izvršnog postupka, i neretko se može očekivati da će sam postupak prinudne naplate vrlo brzo i otpočeti.\nO uslovima koji utiču na uspešnost samog postupka izvršenja drugom prilikom.